ဖက်ဆစ်ဂျပန်တော်လှန်ရေးသူရဲကောင်း၊ ဗိုလ်မှူးကြီးဗထူး (ခရစ် ၁၉၁၆ – ၁၉၄၅) by သန်းဝင်းလှိုင် | အတ္တကင်းစင် ဒီမိုကရေစီ လွင်ပြင်\nဖက်ဆစ်ဂျပန်တော်လှန်ရေးသူရဲကောင်း၊ ဗိုလ်မှူးကြီးဗထူး (ခရစ် ၁၉၁၆ – ၁၉၄၅) by သန်းဝင်းလှိုင်\nတပ်မတော်ဖခင်ကြီးနှင့် မြန်မာ့လွတ်လပ်ရေးဗိသုကာ ဗိုလ်ချုပ်အောင်ဆန်းက “ဗိုလ်ဗထူးသည် နာမည်နှင့်လိုက်အောင် ထူးမည့်သူဖြစ်သည်။ အကယ်၍ ၎င်းသာ ဆက်လက်အသက်ရှင်နေသေးပါမူ ၎င်းအတွက် ရှေ့တက်လမ်းများစွာရှိသည်ဟု ကျွန်ုပ်ယုံကြည်မိသည်။ သူသည် အကျင့်သိက္ခာရှိ၏။ ဉာဏ်ရှိ၏။ သတ္တိရှိ၏။ ဝီရိယရှိ၏။ သူ့ကို ကောင်းစွာမြေတောင်မြှောက်ပေးလျှင် သူသည် မြန်မာနိုင်ငံတွင်သာမက ကမ္ဘာတလွှားတွင်ပါ ကျော်ကြားနိုင်သော စစ်ခေါင်းဆောင်၊ စစ်သူရဲဖြစ်နိုင်၏။ သူသည် နိုင်ငံရေးဘက်တွင် များစွာအတွေ့အကြုံမရှိသေး လင့်ကစား သူ့တွင် နိုင်ငံရေးသန္ဓေဉာဉ်ရှိသည်ဟု ကျွန်ုပ်ယူဆသည်။ အကယ်၍ အခွင့်အရေးကောင်းစွာရပါမူ နိုင်ငံရေးတွင်လည်း စွမ်းစွမ်း တမံဖြစ်လာနိုင်သည်ဟု ကျွန်ုပ်ထင်၏။ ဤမျှ အလားအလာရှိသော ဗိုလ်ဗထူးသည် ကျွန်ုပ်တို့နှင့်အတူ မရှိတော့ပြီ။\nသူသည် ကမ္ဘာအနှံ့အပြားတွင် အရေးပါအရာလည်းရောက်လုဆဲဖြစ်သော အလုပ်သမားလူတန်းစားမှ ပေါ်ထွက်လာခဲ့သည်။ သူသည် သူကဲ့သို့ အခွင့်အရေးမရှိသော အလားအလာမရှိသူ အများအပြားပေါ်ထွက်စေနိုင်သော လွတ်လပ်ရေးကို အလိုရှိခဲ့သည်။ ရှိသည့်အတိုင်း လည်း လုပ်၍ စွန့်ခဲ့သည်။ ဝံ့ခဲ့သည်။ သို့သော် သူကား ရေတိမ်တွင် နစ်ခဲ့ရသည်။ အကယ်၍သာ သူ့အစွမ်းသတ္တိများကို မဟာမိတ်တပ်များသည် သေချာစွာတွေ့ကြုံပါက အင်္ဂလိပ်စစ်တပ်တွင် သူရသတ္တိအတွက် အမြင့်ဆုံးဝိတိုရိယကရော့စ် (Victoria Cross) ခေါ် ဆုတံဆိပ်ကို ရမည်မှာ မလွဲဟု ထင်မိတော့သည်။ အမှတ် (၃) အင်္ဂလိပ်တပ်မမှူး ဗိုလ်ချုပ်ကြီးမစ်ဆာမီပြောပြချက်အရဆိုလျှင် ဗိုလ်ဗထူး၏နာမည်ကို လန်ဒန်ဂေ ဇက်တွင် ချီးကျူးဖော်ပြမည်ဟုပြောခဲ့သည်။ ဤမျှစွန့်စားတိုက်ခိုက်ခဲ့သော ဗိုလ်ဗထူးသည် တိုက်ခိုက်ရာတွင် ဘာမျှမထိခိုက်ဘဲ ငှက်ဖျားရော ဂါနှင့်ကျဆုံးရသည်မှာ ရေတိမ်တွင်နစ်ခြင်းသာဖြစ်တော့သည်” ဟူ၍ ပြောဆိုခဲ့သည်။\nဗိုလ်မှူးကြီးဗထူးကို ၁၉၁၆ခုနှစ် (မြန်မာသက္ကရာဇ် ၁၂၇၈ ခုနှစ်) ၌ ထားဝယ်ခရိုင်၊(ယခု တနင်္သာရီတိုင်းဒေသကြီး) လောင်းလုံမြို့နယ်၊ လေးသွန်းခံ ကျေးရွာတွင် အဖ ရွာသူကြီး ဦးဘထွန်း (မြန်မာ့စွယ်စုံကျမ်း အတွဲ (၇) စာမျက်နှာ (၃၃၄) တွင်ဖော်ပြထားသော ဗိုလ်မှူးကြီး ဗထူးအတ္ထုပ္ပတ္တိ၌ ၎င်း၏ဖခင်အမည်ကို ဦးဖိုးထွန်းဟု မှားယွင်းစွာဖော်ပြထားသည်။) နှင့် အမိ ဒေါ်စိန်မြရင်တို့မှဖွားမြင်သည့် တတိယ မြောက်သားဖြစ်သည်။ သူ့အထက်တွင် အစ်ကို ဖိုးစုနှင့် ကိုပေါဒင်တို့ရှိ၍ အောက်တွင် ညီမ မခင်ကြည်နှင့်မစိန်ပိုတို့ ရှိသည်။\nငယ်စဉ်က လေးသွန်းခံရွာနှင့် လယ်ကွင်းကြီးတစ်ကွင်းခြားသည့် စစ်မြဲရွာဘုန်းကြီးကျောင်း၌ စတင်ပညာဆည်းပူးသည်။ မြန်မာစာအခြေခံအနည်းငယ်ရရှိလာပြီးမှ ထားဝယ်မြို့ရှိ ဆန်းချီရပ် ဆွေမျိုးအိမ်၌နေကာ အစိုးရအထက်တန်းကျောင်းတွင် ဆက်လက်ပြီး အင်္ဂလိပ်-မြန်မာ (၇) တန်းအထိ ပညာသင်ကြားခဲ့သည်။ အလုပ်လုပ်ချင်စိတ်ပေါ်ပေါက်လာ၍ ကျောင်းမှထွက်လိုက်သည်။\nမိဘနှင့်ဆွေမျိုးသင်္ဂဟများက ကျောင်းဆက်နေရန် ဖျောင်းဖျသော်လည်း လက်မခံခဲ့။ ဟိန္ဒားသတ္တုတွင်းသို့သွားရောက်၍ အလုပ်ရှာဖွေရာ မိဘများနှင့်ခင်မင်ရင်းနှီးသည့် ဟိန္ဒားသတ္တုတွင်း အိုဗာစီယာချုပ် ဦးလွန်းပင်၏ အကူအညီဖြင့် အလုပ်ရခဲ့သည်။ ထိုအလုပ်မှာ ရေစုပ်စက်ကြီး ကို ဆီထိုးရသည့်အလုပ်ဖြစ်ပြီး တစ်နေ့လျှင် တစ်ဆယ့်နှစ်ပဲရသည်။ ထိုမှ တစ်နေ့တစ်ကျပ်စား စက်မောင်းသမားဘဝဖြင့် ၁ နှစ်ခန့်လုပ် ကိုင်ပြီးနောက် ရိုးသားဖြောင့်မတ်၍ လုံ့လဝီရိယရှိစွာ ကြိုးစားလုပ်ကိုင်ခဲ့ခြင်းကြောင့် မိုင်းအိုဗာစီယာဘဝသို့ တိုးမြှင့်ခန့်အပ်ခြင်းခံခဲ့ရသည်။\nပေါင်းသင်းဆက်ဆံမှုကောင်းခြင်း၊ ခေါင်းဆောင်မှုကောင်းခြင်းတို့ကြောင့် အလုပ်သမားပေါင်း၏ ချစ်ခင်ရင်းနှီးခြင်းကိုခံရကာ အလုပ်သမားစာကြည့်တိုက်မှူးတာဝန်ကို ထမ်းဆောင်လာရသည်။ ကိုဗထူးသည် နဂါးနီအသင်းဝင်တစ်ဦးလည်း ဖြစ်ခဲ့သည်။\nမိဘများနှင့် ခင်မင်ရင်းနှီးစွဲရှိသည့် ဟိန္ဒားမိုင်းအိုဗာစီချုပ် ဦးလွန်းပင်၊ ဒေါ်စိန်ချယ်တို့၏သမီး မအုန်းတင် (ဗိုလ်မှူးကြီးဗထူး၏ ဇနီးဒေါ်အုန်း တင် (၇၈) နှစ်သည် ထားဝယ်မြို့ ခုံဝင်းဒပ်ရပ်၊ ပိတောက်ရွှေဝါလမ်းနေအိမ်၌ (၂၇-၇-၉၂) ရက်နေ့တွင် ကွယ်လွန်သွားခဲ့သည်။) နှင့် တစ်စတစ်စ ချစ်ခင်မိလာခဲ့ကြသည်။ နှစ်ဖက်သောမိဘများကလည်း ကျေနပ်သဘောတူကြသဖြင့် ထားဝယ်မြို့ ခုံဝင်းဒပ်ရပ်၊ ဦးလွန်းပင်၊ ဒေါ်စိန်ချယ်တို့၏အိမ်၌ ထိမ်းမြားလက်ထပ်ပေးခဲ့သည်။ သားကြီး မောင်ဖေဝင်း (ဗိုလ်မှူးမြင့်ထူး-စစ်အစိုးရ၏ညှဉ်းပမ်းနှိပ်စက်မှုကြောင့်စစ် ကြောရေးစခန်းတွင် သေဆုံးခဲ့ရသူ)၊ သားငယ်မောင်စိန်ဝင်း (ဦးစန်းထူး၊ ဒု-အုပ်ချုပ်ရေးအရာရှိ၊ ရေနံ-ကွယ်လွန်) နှင့် သမီး မခင်ဝင်း (ဒေါ် မိမိလေး) ဟူ၍ သားသမီးသုံးယောက် ထွန်းကားခဲ့သည်။\nနယ်ချဲ့အရင်းရှင်လက်အောက်၌ ဆင်းရဲပင်ပန်းစွာလုပ်ကိုင်လာကြသော ပစ္စည်းမဲ့အလုပ်သမားများ၏ ဒုက္ခဘဝအတွေ့အကြုံကို ခံစားမိ သောအခါ မခံမရပ်နိုင်သဖြင့် ဇနီး၏မောင် မိုင်းအိုဗီစီယာ ကိုစိန်လင်း (၁၉၅၈ ခုနှစ် ထားဝယ်မြူနီစီပယ်ဥက္ကဌ ဦးစိန်လင်း) နှင့်အတူ ဟိန္ဒား သတ္တုတွင်း အလုပ်သမားအစည်းအရုံးကို ၁၉၄၀ ပြည့်နှစ်တွင် ဖွဲ့စည်းတည်ထောင်လိုက်သည်။ အလုပ်သမားဘဝနစ်နာမှုများကို ဖော်ထုတ် ပြီး အခွင့်အရေးတိုးတက်ခံစားရေး တိုက်ပွဲဝင်ခဲ့သည်။ ယင်းအချိန်၌ နယ်ချဲ့အင်္ဂလိပ်များ အာဏာပြင်းထန်စဉ်ဖြစ်၍ တိုက်ပွဲအောင်မြင်မှု မရသည့်အပြင် အလုပ်သမားများမှာ ပိုမိုဖိနှိပ်မှုကိုခံကြရသည်။ ကိုဗထူးနှင့်အတူ ယောက္ခမဦးလွန်းပင်နှင့် ယောက်ဖကိုစိန်လင်းတို့ အလုပ် ဖြုတ်ခံလိုက်ရသည်။ သို့သော် ၁၉၄၂ ခုနှစ်၊ နယ်ချဲ့တော်လှန်ရေးတိုက်ပွဲအတွက် အလုပ်သမားများ၏ နှလုံးသားတွင် တန်ဖိုးမဖြတ်နိုင်သော တော်လှန်ရေးစိတ်ဓာတ်များ စတင်သန္ဓေတည်စေသည့်အမြတ်ကိုကား ရရှိလိုက်ပေသည်။\nထို့နောက် ဦးလွန်းပင်၊ ကိုစိန်လင်းတို့နှင့်အတူ ဖွတ်လက်တိုရွာ၊ ဓလိချောင်းရွာနှင့် ဖောင်းတောရွာများတွင် သစ်ကုန်သည်အလုပ်ကို လုပ် ကိုင်ရင်း သတ္တုတွင်းနယ်မြေဒေသ၌ နယ်ချဲ့ဆန့်ကျင်မှုစည်းရုံးရေးကို ဆောင်ရွလျက်ရှိသည်။\n၁၉၄၂ ခုနှစ်၊ ဇန်နဝါရီလတွင် ဗိုလ်မှူးကြီးလက်ျာဦးစီးသော ဗမာ့လွတ်လပ်ရေးတပ်မတော်သည် ဂျပန်တပ်များနှင့်အတူ ယိုးဒယား (ထိုင်း)မှဖြတ်၍ ထားဝယ်မြို့နယ် မေတ္တာရွာကိုဖောက်ပြီး မြန်မာပြည်အတွင်းသို့ စတင်ဝင်ရောက်လာသည်။\nထိုအချိန်တွင် ကိုဗထူးတို့သည် ဗမာ့လွတ်လပ်ရေးတပ်မတော်ကို တောင်သုံးလုံးရွာမှဆီးကြိုကြ၍ ဦးလွန်းပင် အထွေထွေတာဝန်ခံအဖြစ် သတ္တုတွင်းနယ်မြေဒေသ၌ တပ်သား၊ ရိက္ခာ၊ လက်နက်စုဆောင်းရေးတာဝန်ကို ဗိုလ်ဉာဏနှင့် တွဲဖက်တာဝန်ယူဆောင်ရွက်သည်။ ကိုစိန်လင်းက ယိုးဒယားပြည် ဘွန်တီးစခန်းသို့ လက်နက်များသယ်ယူပို့ဆောင်ရန် တာဝန်ခံအဖြစ် သွားရောက်ဆောင်ရွက်ရသည်။ ကိုဗ ထူးသည် မိမိ၏ချစ်စွာသော သတ္တုတွင်းအလုပ်သမားများနှင့်အတူ ဗိုလ်ဗလတပ်တွင် ဝင်ရောက်လိုက်၏။\nထားဝယ်မြို့ကို ဘီအိုင်အေတပ်က လုံးဝသိမ်းပိုက်လိုက်ပြီးနောက် ရှေ့သို့ စစ်ကြောင်းချီရာတွင် ကိုဗထူးသည် တပ်သား (၁၅) ယောက်ကို အုပ်ချုပ်ရသော သာမန်တပ်ကြပ်ကလေးရာထူးဖြင့် တာဝန်ယူဆောင်ရွက်ရသည်။\nမြန်မာနိုင်ငံအတွင်း၌ အင်္ဂလိပ်နယ်ချဲ့တို့ထွက်ခွာသွားပြီးနောက် ၁၉၄၂ခုနှစ်၊ ဇူလိုင်လ (၂၆) ရက်နေ့တွင် ဗမာ့လွတ်လပ်ရေးတပ်မတော် (ဘီ၊အိုင်၊အေ) ကိုဖျက်သိမ်းကာ ဗမာ့ကာကွယ်ရေးတပ်မတော် (ဘီ၊ ဒီ၊ အေ) ကို ဖွဲ့စည်းလိုက်သည်။ အသစ်ဖွဲ့စည်းသော ဗမာ့ကာကွယ် ရေးတပ်မတော်တွင် ဗိုလ်ချုပ်အောင်ဆန်းအား ဗိုလ်မှူးကြီးရာထူးဖြင့် သေနာပတိခန့်အပ်၍ ဗိုလ်မှူးအောင်၊ ဗိုလ်မှူးရန်နိုင်၊ ဗိုလ်မှူးဇေယျတို့ အား တပ်ရင်းများကိုဦးစီးစေပြီးလျှင် တပ်ရင်း (၃) ရင်း ဖွဲ့ခဲ့သည်။ ထိုအခါတွင် ဗိုလ်ဗထူးသည် ဗိုလ်မှူးရန်နိုင်ဦးစီးသည့် ပျဉ်းမနားမြို့ရှိ ခြေလျင်တပ်ရင်း အမှတ်(၂) တပ်ခွဲ (၃) တွင် ဗိုလ်ကြီးရာထူးဖြင့် တပ်ခွဲမှူးအဖြစ် တာဝန်ပေးခန့်အပ်ခြင်းခံရလေသည်။\nဗမာ့ကာကွယ်ရေးတပ်မတော်ကို တဖြည်းဖြည်း တိုးချဲ့ဖွဲ့စည်းခဲ့ရာ စက်မှုလက်မှုတပ်ရင်း အမှတ် (၁) ကို ပျဉ်းမနားမြို့တွင်ဖွဲ့ခဲ့သည်။ ဗိုလ် ဗထူးကို ထိုတပ်တွင် ပြောင်းရွှေ့ထမ်းဆောင်စေ၍ ၁၉၄၃ ခုနှစ် နှစ်ဦးပိုင်းလောက်တွင် ထိုတပ်မှာပင် တပ်ရင်းမှူးအဖြစ် တာဝန်ပေးအပ်ကာ ဗိုလ်မှူးအဆင့်အတန်းသို့ တိုးတက်ခန့်ထားခံရသည်။ ကသာနယ်၊ အင်းတော်နယ်တဝိုက်၌ ဗြိတိသျှလေထီးတပ်သားများ လှုပ်ရှားလာသော အခါ၊ အင်ဖားသို့ ချီတက်ရန် လမ်းပန်းအဆက်အသွယ်များ လိုအပ်သောအချိန်တွင် ဗိုလ်မှူးဗထူး၏ စက်မှုလက်မှု တပ်ရင်းအမှတ် (၁) သည် လမ်းပန်းဖောက်လုပ်ရန်လည်းကောင်း၊ လေထီးတပ်များနှင့်ရင်ဆိုင်ရန်လည်းကောင်း မြောက်ပိုင်းစစ်မြေသို့ ထွက်လာရသည်။ အနေ အထိုင်အစားအသောက်ဆင်းရဲခြင်း၊ ဆေးဝါးရိက္ခာညံ့ဖျင်းခြင်းကြောင့် ရဲဘော်များ နာမကျန်းဖြစ်ကာ ဒုက္ခအမျိုးမျိုးနှင့် ရင်ဆိုင်ကြရသည်။ ဗိုလ်မှူးဗထူးကိုယ်တိုင်လည်း ငှက်ဖျားရောဂါစွဲကပ်ခဲ့ရလေသည်။ ဆက်သွယ်ရေးမရရှိမှုတို့ကြောင့် ၁၉၄၃ ခုနှစ် သြဂုတ်လ (၁) ရက်နေ့တွင် ဂျပန်က မြန်မာနိုင်ငံအား အယောင်ဆောင်လွတ်လပ်ရေးပေးလိုက်သည်ကိုပင် ဗိုလ်မှူးဗထူးတို့မသိလိုက်ဟု ဆိုသည်။\n၁၉၄၄ ခုနှစ် မေလတွင် ဗမာ့တပ်မတော် (ဂျပန်ပေးသော လွတ်လပ်ရေးရပြီးနောက် ဗမာ့ကာကွယ်ရေးတပ်မတော်ကို ပြောင်းထားသော အမည်) ကို စစ်တိုင်းများခွဲခြားသတ်မှတ်ကာ ဗိုလ်မှူးဗထူးကို တိုင်းမှူးအဖြစ်ခန့်အပ်ပြီးလျှင် မန္တလေးသို့ ပြောင်းရွှေ့စေခဲ့သည်။ မန္တလေးတိုင်း စစ်နယ်သည် တောင်ငူဘက်တွင် ပျဉ်းမနားအထိ မြောက်ဘက်တွင် တမူး၊ ကလေးဝနယ်အထိကျယ်သည်။ တိုင်းအတွင်းတွင် ခြေလျင်တပ် ရင်း အမှတ် (၁)၊ (၃)၊ (၄) နှင့် (၅)၊ စက်မှုလက်မှု တပ်ရင်း (၁)၊ အမြောက်တပ်နှင့် စက်သေနတ်ကြီးတပ်များရှိသည်။ ဗိုလ်မှူးဗထူးသည် မန္တလေးတိုင်းမှူးအဖြစ် အဆက်ပြတ်နေသော တပ်ရင်းများဆီသို့ ရိက္ခာ၊ ဆေးဝါးများ ပို့ပေး၏။\nတစ်နေ့သော် အမရပူရမြို့ လူထုအစည်းအဝေးတစ်ခုအတွက် ဖိတ်ကြားခြင်းခံရသဖြင့် အဖော်အရာရှိ နှစ်ယောက်နှင့်အတူ ကားတစ်စီးဖြင့် ထွက်သွားကြ၏။ အစည်းအဝေးကိစ္စပြီး၍ ည (၉) နာရီခွဲခန့်တွင် ပြန်လာခဲ့၏။ ၎င်းတို့၏ကားနောက်မှ ဂျပန်စစ်အရာရှိ ကားတစ်စီးသည် မောင်းနှင်၍ လာ၏။ ကားသည် ရှေ့ကိုကျော်တက်ရန် ကားဟွန်းကို အဆက်မပြတ်တီး၍ လာ၏။ ဗိုလ်မှူးဗထူးက ကားမောင်းသည့်ရဲဘော်အား ရှောင်ပေးလိုက်ရန်ပြော၏။ သို့သော်လမ်းမှာ လမ်းကျဉ်းဖြစ်၍ မတက်နိုင်သည်ကို ကားပေါ်ရှိဂျပန်အရာရှိက ဂျပန်စကားဖြင့် ဆဲရေးတိုင်း ထွာ၏။ သို့နှင့် ဆက်လက်မောင်းလာရာ လမ်းကျယ်သို့ရောက်သည်နှင့် ဂျပန်ကားသည် ရှေ့သို့ကျော်မတက်ဘဲ ၎င်းတို့ကားရှေ့မှ ရပ် လိုက်ခြင်းဖြင့် ကားနှစ်စင်းလုံးရပ်သွားစေ၏။ ဗိုလ်မှူးဗထူးသည် ကားပေါ်မှဆင်းလိုက်၏။ ကားပေါ်မှ ဂျပန်အရာရှိသည်လည်း ဒေါသနှင့် စတင်စကားပြောရာမှ ဂျပန်အရာရှိသည် မိမိဓားကိုဆွဲချွတ်မည်အပြုတွင် ဗိုလ်မှူးဗထူးသည် မိမိဓားကို အမြန်ဆွဲထုတ်၍ ဂျပန်၏ဦးခေါင်း တည့်တည့်သို့ ခုတ်လိုက်လေသည်။\nထိုသို့ ဓားချင်းယှဉ်ပြိုင်ရေးနှင့်ပတ်သက်၍ အခြားသူတစ်ဦးတစ်ယောက်သာဆိုပါက တပ်မတော်အရာရှိကြီးများ အလုပ်ရှုပ်စရာ။ ယခုမူကား ဂျပန်တို့လေးစားသော ဗိုလ်မှူးဗထူးဖြစ်နေခြင်း၊ ဗိုလ်မှူးဗထူးအကူအညီကိုလည်း ဂျပန်တို့များစွာအလိုရှိနေခြင်း၊ ဗိုလ်မှူးဗထူးသည် လမ်းမ ကျလျှင် မည်သည့်အခါမျှ မခံကြောင်းကို ယခင်မြောက်ပိုင်း စစ်မြေပြင်မှအဖြစ်အပျက်ကိုလည်း ဂျပန်တို့သိရှိနေခြင်း၊ ဗိုလ်မှူးဗထူးကိုယ်တိုင် မတရားသည်ကိုမလုပ်ဟူ၍ ဂျပန်တို့နားလည်ခြင်း၊ ယခုကိစ္စမှာ မိမိတို့ဂျပန်အရာရှိကပင်လျှင် မူးယစ်ရမ်းကား ဆဲရေးတိုင်းထွာခြင်း စသည် တို့ကြောင့် ဗိုလ်မှူးဗထူးမှာ မည်သည့်အရေးအပြစ်ပေးခြင်းမှမခံရဘဲ အမှုပြီးပြတ်ခဲ့လေသည်။\nဗိုလ်မှူးဗထူးသည် အမည်နှင့်လိုက်အောင် ထူးခြားသည်။ တနေ့သော် ဗမာပြည်တစ်ပြည်လုံး ဖက်ဆစ်ဂျပန်တို့၏ ရက်စက်မှု၊ မမျှတမှု၊ အ သနားအညှာတာကင်းမဲ့မှုကြောင့် စားသောက်နေထိုင်မှုကျပ်တည်းကာ ကုန်ဈေးနှုန်းမြင့်မားသဖြင့် ‘ငါတည်တဲ့ဘုရား လင်းတပင်နားနား’ ဟူဘိသကဲ့သို့ မျက်စိကိုစုံမှိတ်၍ ခတ်မဆိတ်နေခဲ့သော ရုပ်သေးမဟာ ဗမာအစိုးရသည် အပိုရှားပါးစရိတ်ထုတ်ပေးရန် စီမံရတော့၏။\nထိုစဉ်အခါက ဗိုလ်မှူးဗထူးသည် အပိုစရိတ်ဂျပန်ငွေစက္ကူတော်တော်များများ ရလေသည်။ မိမိရုံးမှ ငွေစာရင်းအရာရှိက ငွေစက္ကူအထုပ်ကြီး ကို စားပွဲတွင်တင်ထားသည်ကို စူးစိုက်ကြည့်နေ၏။\n“တချို့တော့လဲ သားမယားဆီ ပြန်ပို့ကြတာပဲ။ ငါလဲအိမ်ကို တစ်ခေါက်မှမပြန်မိဘူး။ ‘ဉာတကာနဉ္စသင်္ဂဟော’ ဆွေမျိုးတို့အား ထောက်ပံ့ရမည် လို့ ဘုရားဟောဒေသနာနဲ့အညီ သားမယားဆီ ငွေကြေးတော့ထောက်ပံ့သင့်တာပဲ။ ဒါပေမယ့် ငါယခုအလုပ်လုပ်နေတာဟာ မင်္ဂလာတရား တော်နှင့်အညီ သားကျွေးမှု၊ မယားကျွေးမှု၊ ဆွေမျိုးများ ထောက်ပံ့မှုအတွက်မဟုတ်ဘူး။ ငါစစ်ထဲဝင်တာ တိုင်းပြည်အတွက်ပဲ။ သူတို့ကို ထောက်ပံ့ချင်လို့ မဟုတ်ဘူး။ သူတို့ကို ဟိုစဉ်ကထောက်ပံ့ခဲ့ပြီ။ ကျွေးမွေးပြုစုခဲ့ပြီ။ အခု ငါ့အဖို့ ဒီငွေတွေကို ငါနဲ့ ဆင်းရဲဖော်ဆင်းရဲဘက် အလုပ်လုပ်ဖက်ဖြစ်တဲ့ ငါ့ရဲ့ရဲဘော်တွေကိုသာ ထောက်ပံ့သင့်တယ်” ဟုဆုံးဖြတ်ကာ စစ်မြေပြင်၌ အမျိုးမျိုးပင်ပန်းခဲ့သည့်ရဲဘော်များ အ ပန်းပြေစေရန် ပွဲလမ်းသဘင်ပြုလုပ်ပျော်ရွှင်ရေးအတွက် အသုံးချခဲ့လေသည်။ ဗိုလ်မှူးဗထူးက အစဉ်သဖြင့် ရဲဘော်များအား သတိရအားကိုး သလို ရဲဘော်တို့ကလည်း ဗိုလ်မှူးဗထူးအား လေးစားယုံကြည်အားထားခဲ့ပေသည်။\nလူမျိုးအနေဖြင့် ဂျပန်လူမျိုးများမှာ ချစ်ခင်ဖွယ်ရာကောင်းလှသည်။ သို့ရာတွင် သူတို့ကျင့်သုံးသောဖက်ဆစ်ဝါဒမှာမူ အလွန်ဆိုးရွားလှသည်။ နောက်ဆုံး ဖက်ဆစ်ဒဏ်ကိုမခံနိုင်တော့သဖြင့် ဗိုလ်ချုပ်အမှူးရှိသော တပ်မတော်အရာရှိများ၊ ဗမာနိုင်ငံရှိ ဖက်ဆစ်ကိုတော်လှန်လိုသော အစည်းအရုံးများ၊ အသင်းအပင်းများ၏ အစည်းအဝေးဆုံးဖြတ်ချက်အရ ဂျပန်ကို တော်လှန်ရန်ရွေးချယ်ခြင်း နယ်ခွဲခြားသတ်မှတ်ခန့်ထား ရာတွင် တိုင်းမှူးဗိုလ်မှူးဗထူးမှာ မူလမိမိစီစဉ်ထားရှိပြီးဖြစ်သော အထက်မြန်မာပြည်တိုင်းကိုပင် တာဝန်ခံခေါင်းဆောင်အဖြစ် ရွေးချယ်စေ လွှတ်ခြင်း ခံရလေသည်။ ဗိုလ်မှူးဗထူးသည် အထက်မြန်မာပြည်တိုင်းမှူးအဖြစ် လက်ရွေးစဉ်ရဲဘော်များကို ခေါင်းဆောင်ကာ ပြောင်းရွှေ့ သွားလေသည်။\n၁၉၄၅ ခုနှစ်၊ ဇန်နဝါရီလအတွင်းတွင် ဂျပန်ကိုတော်လှန်ရန် ရန်ကုန်မြို့၌ လျှို့ဝှက်စွာကျင်းပသောဆွေးနွေးပွဲသို့ ဗိုလ်ချုပ်အောင်ဆန်းဦးစီး သည့် တော်လှန်ရေးကော်မတီအဖွဲ့ဝင်တို့နှင့်အတူ ဗိုလ်မှူးဗထူး တက်ရောက်ခဲ့သည်။\n၁၉၄၅ ခု နှစ်ဦးပိုင်းတွင် မဟာမိတ်တပ်တို့သည် မြန်မာနိုင်ငံမြောက်ပိုင်းသို့ဝင်ရောက်ကာ မန္တလေးမြို့သို့ ဦးတည်ချီတက်ကြသည်။ ဗိုလ်မှူးဗ ထူးသည် နိုင်ငံစည်းရုံးရေး၊ စစ်ရေးအခွင့်သာမှုတို့ကို ရှေ့ရှု၍ မိမိလက်အောက်ရှိ စစ်ကိုင်း၊ မန္တလေး၊ သီပေါမှတပ်များဖြင့် ၁၉၄၅ ခု၊ မတ်လ (၈) ရက်နေ့ ဂျပန်အား စတင်တော်လှန်တိုက်ခိုက်သည်။ ထိုအချိန်တွင် အောက်မြန်မာနိုင်ငံရှိ ဗမာ့တပ်မတော်သည် ဂျပန်ကိုတော်လှန်ရန် အသေးစိတ်စီစဉ်ချက်များ မပြီးပြတ်သေး။ ဤတွင် ဗိုလ်မှူးဗထူးသည် သူ၏တပ်များ ဂျပန်တို့အားတော်လှန်ခြင်းကြောင့် ကျန်တပ်များ ဒုက္ခ တွေ့မည်ကိုသိရှိသဖြင့် ဂျပန်ကို တော်လှန်တိုက်ခိုက်ရေးအတွက် ကြေညာချက်တွင် ဗိုလ်ချုပ်အောင်ဆန်းနှင့် အဆက်အသွယ်ဖြတ်ကာ မိမိ၏တပ်ကို ဗမာ့တော်လှန်ရေးတပ်မတော်အမည်ဖြင့် ဖက်ဆစ်ဆန့်ကျင်ရေး ပြည်သူ့လွတ်လပ်ရေးအဖွဲ့ကြီးနှင့် ပူးတွဲဆောင်ရွက်လျက် ဗိုလ်ချုပ်အောင်ဆန်းကို ရန်သူအဖြစ်ကြေညာလျက်ရှိကြောင်း ပရိယာယ်ဖြင့် ဖော်ပြကြေညာထားလေသည်။\nဗိုလ်မှူးဗထူး ထုတ်ပြန်ခဲ့သည့်ကြေညာချက်မှာ ….\n“ရဲဘော်တို့ …. ငါတို့တစ်တွေသည် ငါတို့တိုင်းပြည်လွတ်လပ်ရေးအတွက် ငါတို့၏အသက်ကိုပမာမထားဘဲ တပ်မတော်သားပီပီ တာဝန် ထမ်းဆောင်ခဲ့ကြကြောင်း အများသိကြသည်။\nဖက်ဆစ်ဂျပန်တွေသည် ငါတို့လူမျိုးများအား အမျိုးမျိုးညှဉ်းဆဲသတ်ဖြတ်ပြီး ငါတို့ကိုလွတ်လပ်ရေးမပေးဘဲ ကျွန်သဘောက်ဘဝသို့ ပို့ ဆောင်ခဲ့ကြကြောင်း၊ ဘမော်နှင့်အောင်ဆန်းအမှူးပြုသည့် ရုပ်သေးအစိုးရရဲ့စစ်တပ်သည် ဂျပန်တွေရဲ့ညှဉ်းပန်းနှိပ်စက်မှုကို ကာကွယ်ပေး နိုင်လိမ့်မည်ဟု ငါတို့ယုံကြည်အားထားခဲ့ကြသော်လည်း ယခုအထိ သူတို့သည် မည်သည့်ကာကွယ်မှုကိုမျှ ပြုလုပ်မပေးနိုင်ခဲ့သဖြင့် ငါတို့ သည် ဤအတိုင်း ခေါင်းငုံ့၍ ခံမနေနိုင်တော့ပေ။\nထို့ကြောင့် ၁၉၄၅ ခုနှစ် မတ်လ ၈ ရက်နေ့မှစ၍ ငါ့လက်အောက်ရှိ စစ်ကိုင်း၊ မန္တလေး၊ သီပေါ စသောနယ်များရှိ တပ်များသည် ဖက် ဆစ်တိုက်ဖျက်ရေး ပြည်သူ့လွတ်လပ်ရေးအဖွဲ့ချုပ်ကြီးနှင့်ပူးပေါင်းလျက် ဖက်ဆစ်ဂျပန်တို့အား စတင်တိုက်ခိုက်ပြီဖြစ်ကြောင်း ကြေညာ လိုက်သည်။\nဖက်ဆစ်ဂျပန်လူရိုင်းများအား တွေ့ရာသင်္ချိုင်း ဓားမဆိုင်းဘဲ သုတ်သင်ကြလော့။\nသို့ရာတွင် ဗိုလ်ချုပ်အောင်ဆန်းနှင့်ကား နားလည်မှု ရရှိပြီးဖြစ်သည်။ ထိုသို့ ပရိယာယ်ဖြင့် ကြေညာချက်ကြောင့်လည်း အောက်မြန်မာနိုင်ငံရှိ တပ်အသီးသီးသည် ၁၉၄၅ ခု၊ မတ်လ (၂၇) ရက်နေ့တွင် ဂျပန်တော်လှန်ရေး အစီအစဉ်များကို အောင်မြင်စွာ ဆက်လက်လုပ်ဆောင်နိုင်ခြင်း ဖြစ်သည်။\nမန္တလေးမြို့နှင့် မန္တလေးနယ်အတွင် မဟာမိတ်များမရောက်မီ ဗိုလ်မှူးဗထူးတပ်များသည် ဂျပန်များကို ရှင်းလင်းထားနိုင်ခဲ့သည်။ ဗိုလ်မှူး ဗထူးတို့ဖွဲ့စည်းထားသော ပြောက်ကျားတပ်များအကူအညီဖြင့် မဟာမိတ်တပ်များလည်း အောင်မြင်စွာချီတက်၍ ဂျပန်တပ်များကို ချေမှုန်း နိုင်ခဲ့သည်။ မေမြို့ (ယခု ပြင်ဦးလွင်) ကို မဟာမိတ်များ သိမ်းပိုက် ရာတွင် ဗမာ့မျိုးချစ်ပြောက်ကျားများ၏ အကူအညီဖြင့် သိမ်းပိုက်နိုင်ခဲ့ကြောင်း မဟာမိတ်တို့၏ သတင်းထုတ်ပြန်ချက်များပေါ်တွင် ဖော်ပြထားသည်ကို တွေ့ရသည်။ အထက်မြန်မာပြည်တိုင်းတွင်း ဗိုလ်မှူးဗထူးစတင်တော် လှန်ခဲ့သော မတ်လ ၈ ရက်နေ့မှ ၅ ရက်နေ့အထိ တိုက်ပွဲပေါင်း ၃၇ ပွဲ တိုက်ခဲ့ရသည်။ တိုက်ရသော ရန်သူအင်အားမှာ ၈၁၀၀ ခန့် ရှိသည်။ ရန်သူ့ဘက်မှ အကျအဆုံးမှာ ၄၂၈ ယောက် (ဒုဗိုလ်မှူးကြီးတဦးအပါအဝင်) ၃၁ ယောက် ဒဏ်ရာရခဲ့သည်။ စစ်သုံ့ပန်း ၁၂ ယောက် ဖမ်းဆီး မိခဲ့သည်။ ဗိုလ်မှူးဗထူး၏ ထူးချွန်စွာဆောင်ရွက်မှုကြောင့် ၁၉၄၅ ခုနှစ်၊ မေလ (၁) ရက်နေ့ပါ ပြည်သူ့လွတ်လပ်ရေးတပ်မတော် (ဗမာ့မျိုး ချစ်တပ်မတော်) အမိန့်ဖြင့် ဗိုလ်မှူးဗထူးကို ဗိုလ်မှူးအဆင့်မှ ဗိုလ်မှူးကြီးအဆင့်သို့ နှစ်ဆင့်တိုးတက်ပေးလိုက်လေသည်။ ထိုအမိန့်ကို ဗိုလ် ချုပ်အောင်ဆန်းကိုယ်တိုင် လက်မှတ်ရေးထိုး၍ မန္တလေးတိုင်းတပ်မှူး ဗိုလ်မှူးဗထူးအား သူရသတ္တိရှိခြင်း၊ ထူးခြားစွာ ခေါင်းဆောင်နိုင်ခြင်း တို့အတွက် ဗိုလ်မှူးအဆင့်အတန်းမှ ဗိုလ်မှူးကြီးအဆင့်အတန်းသို့ နှစ်ဆင့်တိုးပေးလိုက်သည်ဟု ဖော်ပြထားသည်။\nမန္တလေးမြို့ကို မဟာမိတ်တို့ ပြန်လည်သိမ်းပိုက်ပြီးနောက် ဗိုလ်မှူးကြီးဗထူးသည် ကျောက်ဆည်မှတစ်ဆင့် ရှမ်းပြည်တောင်ပိုင်း အောင်ပန်း မြို့သို့ ချီတက်ခဲ့သည်။ ထိုအချိန်က မိုးဥတုလည်းဖြစ်၍ ရာသီဥတုမှာ ကြမ်းတမ်းလှသဖြင့် ခရီးပမ်းလူပမ်းဖြစ်ခဲ့ရသော ဗိုလ်မှူးကြီးဗထူးနှင့် တကွ ရဲဘော်တို့သည် ကျန်းမာရေးချို့တဲ့၍ ဖျားနာကြ၏။ ဗိုလ်မှူးကြီးဗထူးသည်လည်း အင်းတော်၊ ကလေးဝစစ်ကြောင်း၌ တိုက်ပွဲဝင်ရင်း စွဲကပ်သော ငှက်ဖျားရောဂါပြန်ပေါ်လာတော့သည်။ ငှက်ဖျားရောဂါကို ရှိသမျှဆေးဝါးတို့ဖြင့် အစွမ်းကုန်ကုစားပါသော်လည်း နာလန်မထူ တော့ဘဲ ၁၉၄၅ ခုနှစ်၊ ဇွန်လ (၂) ရက် ည (၈) နာရီ (၁၀) မိနစ်အချိန်တွင် ရှမ်းပြည်တောင်ပိုင်း အောင်ပန်းမြို့နယ်၊ မြင်းကြားဒိုးရွာအနီး တယ်လူးစခန်း၌ (၂၉) နှစ်အရွယ်တွင် ကွယ်လွန်အနိစ္စရောက်သွားရှာလေတော့သည်။ မကွယ်လွန်ခင်အချိန်ကလေးမှာပင် စခန်းရှိရဲဘော် များကို ဗိုလ်အာဠာဝကတပ်ရှိမည့်နေရာကိုမေး၍ “အာဠာဝကကို ပြန်ခေါ်၊ စစ်ကိုဆက်တိုက်ကြ” ဟူ၍ နောက်ဆုံးအမိန့်ပေးခဲ့သေးသည်။ တယ်လူးစခန်းမှာ အောင်ပန်းမြို့နယ် မြင်းကြားဒိုးရွာအနီး အိမ်ခြေ (၇) အိမ်ခန့်သာရှိသော ရွာသိမ်ရွာငယ်ကလေးသာ ဖြစ်လေသည်။ တောင်ကြိုအုံကြား စစ်မျက်နှာတို့၌သာ အချိန်ကုန်ခဲ့ရသော ဗိုလ်မှူးကြီးဗထူးသည် ကွယ်လွန်ချိန်အထိ သူ့အား ဗိုလ်မှူးကြီးအဆင့်သို့ တိုး မြှင့်ဂုဏ်ပြုသော ဗိုလ်ချုပ်အောင်ဆန်း၏အမိန့်စာကို မဖတ်လိုက်ရချေ။ ဗိုလ်မှူးကြီးဗထူးကား ဗမာ့လွတ်လပ်ရေးအတွင်း ဝင်ရောက်သည့် နေ့မှစ၍ ဇနီးနှင့်သားသမီးများထံသို့ တစ်ခါတစ်ခေါက် သွားရောက်ကြည့်ရှုရန် အချိန်မရလောက်အောင် တိုင်းပြည်နှင့်လူမျိုးအတွက် တာ ဝန်များကို ကြိုးပမ်းဆောင်ရွက်ခဲ့သော အာဇာနည်ပုဂ္ဂိုလ်ကြီးတစ်ဦးသာ ဖြစ်လေသည်။ ဗိုလ်မှူးကြီးဗထူး၏ပုံသဏ္ဌာန်မှာ အရပ်ရှည်ရှည်၊ မေးချွန်ချွန်၊ မျက်လုံးပြူးပြူး၊ မျက်ကွင်းချိုင့်ချိုင့်၊ နှုတ်ခမ်းမွှေးမတိုမရှည် ဆံပင်စုတ်ဖွားဖွားဟူ၏။\nအောင်ပန်းမြို့ (ကလောနှင့် ၅ မိုင်ကွာဝေးသည်) တွင် ဗိုလ်မှူးကြီးဗထူးနှင့် ရဲဘော်များအတွက် ကျောက်တိုင်တစ်ခု စိုက်ထူထားသည်။ အဆိုပါကျောက်တိုင်တွင် “မြန်မာနိုင်ငံတော် ရှမ်းပြည်တောင်ပိုင်း ဖက်ဆစ်ဂျပန်တော်လှန်တိုက်ခိုက်ရေးတွင် ဦးစီးခဲ့၍ ၁၃၀၇ ခုနှစ်၊ နယုန် လဆုတ် (၈) ရက်နေ့ ည (၈) နာရီ (၁၀) မိနစ်အချိန် တယ်လူးစခန်းတွင်ကျဆုံးရှာသော ဗိုလ်မှူးကြီးကာနယ်ဗထူးနှင့် ရဲဘော်နှစ်ဆယ့် ခြောက်ယောက်” ဟု ကမ္ပည်းထိုးထား၏။ ဗိုလ်မှူးကြီး ဗထူးအားဂုဏ်ပြုချီးကျူးသောအနေဖြင့် တပ်မတော်မှလည်း ‘ဗထူးတပ်မြို့’ ဟူသော အမည်ဖြင့် တပ်စခန်းမြို့တစ်ခုကို ရပ်စောက် (လောက်ဆောက်) မြို့မြောက်ဘက် တစ်မိုင်ခန့်အကွာတွင် ၁၉၅၃ ခုနှစ်၌ တည်ထားလေသည်။\nမည်သို့ဆိုစေ… ဖက်ဆစ်ဂျပန်တို့ကို ပထမဦးဆုံးတိုက်ခိုက်ခဲ့သော ဗိုလ်မှူးကြီးဗထူး၏အမည်သည် ထာဝစဉ်ထွန်းလင်းတောက်ပြောင်နေမည်မှာ မလွဲဧကန်ပင်တည်း။\n(၁) မြန်မာ့စွယ်စုံကျမ်း၊ အတွဲ(၇)၊ စာ-၃၃၄၊ ၃၃၇။\n(၂) သိပ္ပံစိုးရင်၊ ဗမာ့တော်လှန်ရေးအာဇာနည် ဗိုလ်မှူးကြီးဗထူး၊ ရန်ကုန်၊ ယုံကြည်ချက်စာပေ၊ ပကြိမ် ၁၉၆၉။\n(၃) တင်တင်ဝင်း ‘ဗမာ့သားကောင်း ဗိုလ်မှူးဗထူး’ ငွေတာရီမဂ္ဂဇင်း အမှတ် ၅၇ (၁၉၆၉၊ မတ်လ) စာ ၁၅-၁၉။\n(၄) ဗိုလ်မှူးဗထူး၏ ပေးစာများ မြဝတီမဂ္ဂဇင်း (၁၉၇၀၊ မတ်)\nPosted by wanna23 at 09:45


13/01/2016 – Gentleman Magazine\nပုံစံ ၄၅ မြိုး ထဲမှ ပထမပိုငျး ၁၀ မြိုး ပုံစံ ၄၅ မျိုး ထဲမှ ပထမပိုင်း ၁၀ မျိုး သင် သိတဲ့၊ အခု စဉ်းစားလိုက်ရင် ခေါင်းထဲပေါ်လာတဲ့Sex Position တွေကို ပြောပြကြည့်ပါ။ Missionary, Cowgirl, Spooning, Doggy.. ပြီးတော့ ဘာကျန်သေးလဲ??\nဘဝမှာ အောငျမွငျဖို့ ရှောငျကဉျြရမယျ့ အရာ ၁၀ မြိုး အမျိုးသားတို့ ဘ၀မှာ မလုပ်သင့်တဲ့ အရာ(၁၀) မျိုး တခြားသူတွေကို အောင်မြင်အောင် လုပ်ပေးခြင်းဟာ သင် ကိုယ်တိုင်ကိုလဲ အောင်မြင်စေပါတယ်။ သင် လုံးဝ မလုပ်သင့်တဲ့ အရာကတော့ ၁. တခြားသူတွေရဲ့ အချိန်ကို မဖြုန်းပါနဲ့\nလကေ့ငျြ့ခနျးလုပျစဉျ ခန်ဓာကိုယျတှငျ ဖွဈပကျြနိုငျသော ဝဒေနာဆိုး ၈ မြိုး လေ့ကျင့်ခန်းလုပ်စဉ် ခန္ဓာကိုယ်တွင် ဖြစ်ပျက်နိုင်သော ဝေဒနာဆိုး ၈ မျိုး လေ့ကျင့်ခန်းလုပ်ရင် ချွေးထွက်မှာ၊ ကိုယ်လက်ကိုက်ခဲမှာ၊ ပင်ပန်းမှာကို တွက်ထားပြီး ဖြစ်မှာပါ။ ဒါပေမယ့် နချို့ မျှော်မှန်းမထားတဲ့ ဝေဒနာတွေလဲ ခန္ဓာကိုယ်အပေါ်မှာ ဖြစ်လာနိုင်ပါသေးတယ်။ အဲဒိအထဲက


ဟွမ်ဂယိုအန်း - ဝီကီပီးဒီးယား\n၉ ဒီဇင်ဘာ ၂၀၁၆ – ၁၀ မေ ၂၀၁၇\n၁၈ ဇွန် ၂၀၁၅ – ၁၁ မေ ၂၀၁၇\nYoo Il-ho (ယာယီ)\n၂၇ ဖေဖော်ဝါရီ ၂၀၁၉ – ၁၇ ဖေဖော်ဝါရီ ၂၀၂၀\n၁၇ ဖေဖော်ဝါရီ ၂၀၂၀ – ၁၅ ဧပြီ ၂၀၂၀\nShim Jae-chul (ယာယီ)\n၁၁ မတ် ၂၀၁၃ – ၁၈ ဇွန် ၂၀၁၅\nChoi Kyoung-hwan] (ယာယီ)\nKim Ju-hyeon (ယာယီ)\n(1957-04-15) ၁၅ ဧပြီ၊ ၁၉၅၇ (အသက် ၆၅)\nယူနိုက်တက်ဖျူးခြားပါတီ (၂၀၂၀ - လက်ရှိ)\nလစ်ဘာတီပါတီ (၂၀၁၈ - ၂၀၂၀\nSungkyunkwan University (LLB၊ LLM)\nဟွမ်ဂယိုအန်း သည် တောင်ကိုရီးယားနိုင်ငံသား နိုင်ငံရေးသမားနှင့် စုံစမ်းရေးမှူးတစ်ဦးဖြစ်ကာ တောင်ကိုရီးယားနိုင်ငံ၏ ယာယီသမ္မတ၊ နိုင်ငံတော်ဝန်ကြီးချုပ်၊ တရားရေးဝန်ကြီး အဖြစ် လုပ်ကိုင်ခဲ့သူဖြစ်သည်။ သမ္မတ ဘတ်ဂွန်းဟဲ လက်အောက်တွင် တရားရေးဝန်ကြီးအဖြစ် လုပ်ကိုင်နေပြီး နောက်ပိုင်းတွင် သူ့အား နိုင်ငံတော်ဝန်ကြီးချုပ်အဖြစ် ခန့်အပ်ခဲ့သည်။ သမ္မတအား ရာထူးမှ ထုတ်ပယ်ပြီးနောက်တွင် အခြေခံဥပဒေအရ ယာယီသမ္မတအဖြစ် ဆောင်ရွက်ခဲ့ရသည်။ ၂၀၁၇ခုနှစ် မေလ ၁၀ရက်နေ့တွင် သမ္မတအသစ် တက်လာပြီးနောက် သူသည် ဝန်ကြီးချုပ်ရာထူးမှ နုတ်ထွက်ခဲ့သည်။\n၃.၁ တရားရေးဝန်ကြီး (၂၀၁၃ - ၂၀၁၅)\n၃.၂ နိုင်ငံတော်ဝန်ကြီးချုပ် (၂၀၁၅ - ၂၀၁၇)\n၃.၃ ယာယီသမ္မတ (၂၀၁၆ - ၂၀၁၇)\nဟွမ်အား ၁၉၅၇ခုနှစ် ဧပြီ (၁၅)ရက်နေ့တွင် ဆိုးလ်မြို့၌ ဖွားမြင်ခဲ့သည်။ ၁၉၇၆ခုနှစ်တွင် အထက်တန်းအောင်မြင်ကာ ၁၉၈၁ခုနှစ်တွင် ဥပဒေဘွဲ့ရရှိခဲ့သည်။ ထိုနှစ်တွင်ပင် (၂၃)ကြိမ်မြောက် အမျိုးသားဥပဒေစာမေးပွဲ (bar exam) ကိုအောင်မြင်ခဲ့သည်။ သူသည် ရှားပါးသော ယားယံသည့်ဖြစ်ရပ်ကြောင့် စစ်မှုထမ်းခြင်း မပြုခဲ့ရပေ။ ၂၀၀၆ခုနှစ်တွင် ဥပဒေဖြင့် ဘွဲ့လွန် ရရှိခဲ့သည်။\n၁၉၈၂ခုနှစ် ဒီဇင်ဘာလတွင် ဟွမ်သည် Chuncheonခရိုင်ရုံး၌ စုံစမ်းရေးမှူးအဖြစ် လုပ်ကိုင်ခဲ့သည်။ ထို့နောက် ဆိုးလ်ခရိုင်ရုံးနှင့် စုံစမ်းရေးမှူးချုပ်ရုံးတို့တွင် ပြည်သူ့လုံခြုံရေးစုံစမ်းရေးမှူးအဖြစ် လုပ်ကိုင်ခဲ့သည်။ သူသည် စုံစမ်းရေးမှူးဘဝဖြင့် အနှစ် (၃၀)ကြာ လုပ်ကိုင်ခဲ့သည်။ ဘူဆန်ရုံးတွင် စုံစမ်းရေးမှူးချုပ်အဖြစ် ၂၀၁၁ခုနှစ်အထိ လုပ်ကိုင်ပြီးနောက် ၂၀၁၁ခုနှစ် စက်တင်ဘာလမှ ၂၀၁၃ခုနှစ် ဇမ်နဝါရီလအထိ ပစိဖိတ်ဥပဒေအကျိုးဆောင်လုပ်ငန်း၌ ရှေ့နေအဖြစ် လုပ်ကိုင်ခဲ့သည်။\nတရားရေးဝန်ကြီး (၂၀၁၃ - ၂၀၁၅)[ပြင်ဆင်ရန်]\n၂၀၁၃ခုနှစ်တွင် သမ္မတအသစ် ဘတ်ဂွန်းဟဲ၏ အစိုးရအဖွဲ့တွင် တရားရေးဝန်ကြီးဖြစ်လာခဲ့သည်။ ထိုရာထူးဖြင့် အကြီးမားဆုံးသော လုပ်ဆောင်ချက်မှာ မြောက်ကိုရီးယားအမြင်များကို စွဲကိုင်ထားသည်ဟု စွပ်စွဲခံရသော လက်ဝဲယိမ်းပါတီ Unified Progressive Partyအား အခြေခံဥပဒေဆိုင်ရာခုံရုံးမှ အမိန့်ချမှတ်ခဲ့သည့် ကိစ္စဖြစ်သည်။ ထိုအမှုမှာ တောင်ကိုရီးယားတွင် လွတ်လပ်ခွင့်အတွက် အဓိကထိုးနှက်ချက်ဟု အချို့ကပြောခဲ့ကြသည်။\nနိုင်ငံတော်ဝန်ကြီးချုပ် (၂၀၁၅ - ၂၀၁၇)[ပြင်ဆင်ရန်]\n၂၀၁၅ခုနှစ် ဧပြီလတွင် လက်ရှိဝန်ကြီးချုပ် လီဝန်ကူး နုတ်ထွက်သွားပြီးနောက် မေလတွင် သမ္မတ ဘတ်ဂွန်းဟဲက ဟွမ်အား ဝန်ကြီးချုပ်အဖြစ် အမည်စာရင်းတင်သွင်းခဲ့သည်။ ထို့နောက် ၂၀၁၅ခုနှစ် ဇွန်လတွင် ဝန်ကြီးချုပ် ဖြစ်လာခဲ့သည်။\n၂၀၁၆ခုနှစ် ဇူလိုင်လတွင် Seongju ဒေသသို့ သွားရောက်ခဲ့ရာ အမေရိကန်၏ ဒုံးလက်နက်ကာကွယ်ရေးစနစ် ဖြန့်ကြက်ထားခြင်းကို ဆန့်ကျင်သူများက ဟွမ်အား ကြက်ဥ၊ ရေသန့်ဘူးများဖြင့် ပစ်ပေါက်ခဲ့သည်။ ထိုစနစ်ကြောင့် ဒေသခံများ၏ ကျန်းမာရေးနှင့် သဘာဝပတ်ဝန်းကျင်စနစ်အား ထိခိုက်စေသဖြင့် ဒေသခံများက ကန့်ကွက်ခဲ့ကြသည်။\nဟွမ်ကို ဘတ်ဂွန်းဟဲအစိုးရအဖွဲ့၏ သစ္စာအရှိဆုံးလူအဖြစ် သတ်မှတ်ကြသည်။ သို့သော် ၂၀၁၆ တောင်ကိုရီးယားနိုင်ငံရေးအရှုပ်တော်ပုံတွင် သမ္မတ ဘတ်ဂွန်းဟဲက ၎င်း၏အုပ်ချုပ်ရေးကို ပြန်လည်တည်ဆောက်ရန်အတွက် ဝန်ကြီးချုပ် ဟွမ်အား ရာထူးမှ ထုတ်ခဲ့သည်။ သို့ရာတွင် အတိုက်အခံများကြောင့် ဟွမ်အား ဝန်ကြီးချုပ်အဖြစ် ဆက်လက်တာဝန်ထမ်းဆောင်စေခဲ့သည်။ ထို့နောက်တွင် ဟွမ်က ပီရူးနိုင်ငံတွင် ကျင်းပသည့် အေးပက် အစည်းအဝေးသို့ သမ္မတကိုယ်စား တက်ရောက်ခဲ့သည်။\nဟွမ်သည် သမ္မတအသစ် တက်လာပြီးနောက် ၂၀၁၇ခုနှစ် မေလ (၁၁)ရက်နေ့တွင် ဝန်ကြီးချုပ်ရာထူးမှ နုတ်ထွက်ခဲ့သည်။\nယာယီသမ္မတ (၂၀၁၆ - ၂၀၁၇)[ပြင်ဆင်ရန်]\nယာယီသမ္မတဖြစ်ပြီးနောက် ပြည်သူသို့ မိန့်ခွန်းပြောစဉ်\n၂၀၁၆ခုနှစ် ဒီဇင်ဘာ ၉ရက်နေ့တွင် သမ္မတ ဘတ်ဂွန်းဟဲအား လွှတ်တော်မှ စွပ်စွဲပြစ်တင်ပြီးနောက် အောင်မြင်သဖြင့် သမ္မတ၏ ရာထူးကို ဆိုင်းငံ့ခံခဲ့ရသည်။ သမ္မတနေရာလစ်လပ်နေသဖြင့် အခြေခံဥပဒေအရ နိုင်ငံတော်ဝန်ကြီးချုပ်က ယာယီသမ္မတအဖြစ် တာဝန်ယူရသည်။ ၂၀၁၇ခုနှစ် မတ်လတွင် အခြေခံဥပဒေဆိုင်ရာခုံရုံးက သမ္မတအား ရာထူးမှ ထုတ်ပယ်ခဲ့သဖြင့် ဟွမ်သည် ယာယီသမ္မတအဖြစ် ဆက်လက်လုပ်ကိုင်ခဲ့သည်။ ထို့နောက် သမ္မတအသစ်ရွေးချယ်ရန် ရွေးကောက်ပွဲအသစ်ကို ကျင်းပခဲ့သည်။ ဟွမ်က သူ့အနေဖြင့် တာဝန်အလွန်ကြီးကြောင်း ပြောကြားခဲ့သည်။\nသမ္မတရုံးစိုက်ရာ အိမ်ပြာတော်တွင် အမေရိကန် ကာကွယ်ရေးဝန်ကြီးအား လက်ခံတွေ့ဆုံစဉ်\n၂၀၁၇ ရွေးကောက်ပွဲတွင် ၂၀၁၂ရွေးကောက်ပွဲက သမ္မတဟောင်း ဘတ်ဂွန်းဟဲ၏ ပြိုင်ဘက် မွန်းဂျယ်အင်းက အနိုင်ရရှိခဲ့ကာ ၂၀၁၇ခုနှစ် မေလ (၁၀)ရက်နေ့တွင် သမ္မတ ဖြစ်လာခဲ့သည်။ ထို့ကြောင့် ဟွမ်သည် သူ၏ ယာယီသမ္မတတာဝန် ပြီးဆုံးခဲ့သည်။\n၂၀၁၆ခုနှစ် ဒီဇင်ဘာ ၉ရက်နေ့တွင် ယာယီသမ္မတအဖြစ် ကက်ဘိနက်အစည်းအဝေးကျင်းပစဉ်\n↑ တောင်ကိုရီးယားသမ္မတ ရာထူးကထုတ်ပယ်ခံရ - BBC။\n↑ Minister's Profile, MOJ, Ministry of Justice, Republic of Korea (accessed December 11, 2016).\n↑ "South Korea's Park names new PM after scandal strikes again"၊ Reuters၊ 21 May 2015။\n↑ S. Korea's interim leader was Park defender; powers unclear, Associated Press (December 9, 2016).\n↑ Park names Justice Minister Hwang Kyo-ahn as new PM။ Yonhap (21 May 2015)။\n↑ South Korean prime minister pelted with eggs by protesters, Agence France-Presse (July 15, 2016).\n↑ "South Korea's prime minister sacked amid ongoing political crisis"၊ CNN၊2November 2016။\n↑ 694일만에 떠나는 황교안…10번째 장수총리။\n↑ တောင်ကိုရီးယားသမ္မတ ရာထူးကထုတ်ပယ်ခံရ - VOA။\n"https://my.wikipedia.org/w/index.php?title=ဟွမ်ဂယိုအန်း&oldid=737942" မှ ရယူရန်\nဤစာမျက်နှာကို ၁၆ မတ် ၂၀၂၂၊ ၁၄:၅၅ အချိန်တွင် နောက်ဆုံး ပြင်ဆင်ခဲ့သည်။


ကျွန်တော့် ဘ၀ဇာတ်ခုံ: ဟိုဖက်ကမ်း နဲ့ ဒီဘက်ကမ်း\nတယ်လေ. ဖုန်းနံပါတ် ငါရေးပေးလိုက်ရ မကောင်းရှိရော့မယ်\nဘယ်ဖက်ကမ်းကိုမှ မရောက်ဖူးသေးဘူး ညီရ..၊ တခါ လောက်တော့ လာကြည့်ချင်တယ်၊ ဒီမှာတော့ မြန်မာ တစ်ယောက်နဲ့ ဆုံဖို့ဆိုတာ ထီပေါက်တာထက် ပိုခဲယဉ်းပါတယ်...။\nကိုညီ ပြောတာဟုတ်တယ် ။ ဗမာတစ်ယောက်နဲ့ဆုံဖို့ ဆိုတာ ထီပေါက်ဖို့ထက်ခက်တယ် ။ ဒီဇင်ဘာပြန်ရင် မဲဆောက်ဘက်ကိုဝင်ခဲ့ဦးမယ် ။ ပြန်ခါနီးတော့မှ မောင်မျိုးဆီ တစ်ခါ ဆက်သွယ်ဦးမယ် ။ ပုန်းမနေဘဲ ကူညီပါဦး ။\nနှစ်သစ်မှာ ပျော်ရွှင်ပါစေ ..း))\nသင်္ကြန်ရေနဲ့ ပျော်မြူးကြတယ် တုန်းချမ်းချမ်း တုန်ချမ်း\n(ဘာဖြစ်နေတယ်မသိဘူး .. သင်္ကြန်သီချင်းကြီး ဆိုချင်နေတယ် .. :D) သင်္ကြန်ရေတော့ မထိရပေါင်ကွယ်\nထိုင်းဖက်ကမ်းက မြန်မာတွေအတွက် ဆိုးတယ်။ မြန်မာဖက်ကမ်းက လာသမျှ လူအားလုံးအတွက် ဆိုးတယ်။ ဒါပါပဲ ဆရာကိုမျိုးရယ် ---- မြ၀တီမှာ သင်္ကြန်အတက်၊ မဲ့ဆောက်မှာ နှစ်ဆန်းတစ်ရက်ဗျ။ ဒါပေမဲ့ ထိုင်းတွေလည်း မြန်မာနဲ့ရောပြီး ဒီနေ့ညနေထိ ပက်ကောင်းတုန်းပဲ။ ပျော်ရွှင်မှုဆိုတာ နယ်စည်းခြားလို့မှ မရကောင်းတာပဲနော်။\nဟိုဘက်ကမ်းက မီးထိန်ထိန်...ဒီဘက်ကမ်းက မီးမှိန်မှိန်...\nမိုးယံ...တင်ပေးလိုက်ပေါ့ ငါက အဲံ့လောက်မလျှိုတတ်ပါဘူးလေး)\nကိုညီ....ဟုတ်လား ဒီမှာတော့ အများကြီးပဲ ညီတို့အိမ်မှာတင် ၅ ယောက်လောက်ရှိတယ်း) ပျော်စရာကောင်းပါတယ် အားမငယ်ရတော့ဘူးပေါ့ .\nဟုတ်ကဲ့ပါ ခင်ဗျား လာလည်ခဲ့ပါအုံး ကျနော့်ဆီ မေးလ်ကြိုပို့ထားလိုက်ပါ myomaungg@gmail.com က ကျနော့် မေးလ်ပါ ပုန်းမနေပါဘူး ဆက်သွယ်လိုက်ပါဗျး)\nအမည်မဲ့...ကျနော်တော့ အဲ့လိုမထင်ပါဘူး ဒါက သူငယ်ချင်းကြုံရတာက ဆိုးတဲ့အခြေနေမို့ ဆိုးတယ်လို့ပြောလိုက်တာပဲ ဖြစ်မယ် အားလုံးအတွက်ဆိုတယ်ဆိုတဲ့တော့ ကျနော်လက်မခံဘူးဗျး) ကျနော်လည်း စည်းမခြားပါဘူးဗျာ ဒါမယ့် ဗုံးသံ သေနတ်သံတွေကြားနေရတဲ့ဆီမှာ ကျနော်က ပျော်ပါတယ်လို့ရေးလိုက်ရင် ကျနော် မုသားသုံးသလိုဖြစ်နေမှာပေါ့ ဟဟား ကျေးဇူးပါ ကော့မန့်လေးအတွက် ကျနော်လည်း ဒီနေ့လိုက်လည်သေးတယ် ။\nကိုညိမ်းနိုင် ... မဆက်ပါဘူး ပေါက်ကရ ဘန်ကောက်ရောက်တုန်းက ဖုန်းကဒ်တစ်ခု ၀ယ်ပြီး ဆက်လိုက်ပါလို့ သေချာမှာထားတာကို ကိုယ့်ပါသာ ရေချိုးကန်ကိုသွားဖို့ပဲ အာရုံရနေပြီးတော့ ဟိဟိ ဖော်ပြီဗျ ။\nIf i have chance,i want to visit both side of the area but mee mee kyauk kyauk.Ko Nyi wroteabit twist cos he's hiding from his regular reader in same place:(\nကြီးတော်... လာလည်လေ လာတဲ့အခါကျ ကျနော့်ကိုဆက်သွယ်လိုက်ပေါ့ ပျော်စရာပါး)\nကိုညီလား.... ဘလော့ဂါတွေက တစ်ခါခါ အဲ့လိုပဲ ဒီမှာတော့ ဆင်ဖမ်းမယ်လေး ကျားဖမ်းမယ်လေး ရေးတတ်ကြပေမယ့် အပြင်မှာကျတော့ ရှက်တတ်တယ်ဗျး) ကျနော့်ကိုယ် ကျနော်ပြောတာနော် ကိုညီ့ကိုပြောတာမဟုတ် သူက ရုပ်ဆိုးလို့နေမှာပေါ့ hiding လုပ်နေတာ တော်ကြာ ကြီးတော်က လန့်ပြီး စာသွားမဖတ်တော့ရင် ဒွတ်ခး))\nကျနော် ရီပလိုင်းပြန်တာ ဆိုင်ကော ဆိုင်ရဲ့လားမသိ အင်းဂိတ်လို သိပ်မတော်လို့ပါ ။\nYou are very clever.Tks for your invitation and reply.I try to practise myanmar typing.I prefer to communicate in our own language with our own people:(\nတခေါက်ပဲရောက်ဖူး ပါတယ်။ တခါတည်း ဆုံးဖြတ်လိုက် တယ် နောက် မလာတော့ဘူးလို့။ :)


လမ်းပြကြယ်: နာရေးကူညီမှုအသင်း၏ ပညာဒါနကုသိုလ်\nကျွန်တော်တို့၏ နာရေးကူညီမှုအသင်း(ရန်ကုန်)သည် ခုနှစ်ရက် သားသမီး ဆင်းရဲချမ်းသာ လူမျိုးဘာသာမရွေး တို့၏ နာရေးကိစ္စ တင်သာမက သုခ ကုသိုလ်ဖြစ် ဆေးခန်း ဟူ၍ ဆေးဝါး မကုသနိုင်သော ဆေးဖိုးဝါးခ မတတ်နိုင် သော ခုနှစ်ရက်သားသမီး ရဟန်းရှင်လူတို့အတွက် အခမဲ့ဆေးဝါးကုသပေးခြင်း နှင့် မျိုးဆက်သစ် လူငယ်များ အတွက် ပညာဗဟုသုတ တိုးပွားစေလိုသောငြာ သုခအလင်း စာကြည့်တိုက် ဟူ၍ နိုင်ငံရေး၊ လူမှုရေး၊ စီးပွားရေး၊ ကျန်းမာရေး၊ ပညာရေး၊ စသည်ဖြင့် အသိဥာဏ် တိုးပွားစေရန် ဖွင့်လှစ် ခဲ့ပါသည်။ ထို့ပြင် အသင်းသူ အသင်းသားများ အတွက် လူမှု ဆက်ဆံရေး လုပ်ဆောင်မှုတွင် အရေးပါသော ဆက်ဆံရေး (ကိုယ်၊ နှုတ်၊ အမူအယာ) ယဉ်ကျေးသိမ်မွေ့စေရန် ရည်ရွယ်လျှက် လူမှုရေး သရုပ်ဆောင်သင်တန်းကို ၀ါရင့်သရုပ်ဆောင်များ၏ ပံ့ပိုးမှုဖြင့် ဖွင့်လှစ်ခြင်း ၊ နာရေးလမ်းကြောင်းများ လိုက်ပါ ရာတွင် ထူးခြားဖြစ်စဉ် (ရေနစ် သေဆုံးခြင်း၊ အသတ်ခံရခြင်း၊ ရထားကြိတ်ခံရခြင်း) ... စသည်ဖြင့် ထူးခြားသော နာရေးကိစ္စများအတွက် မှတ်တမ်းမှတ်ရာများ ရရှိရန်၊ ဓါတ်ပုံ (လျှပ်တပြက်) ရိုက်ကူးတတ်စေရန် ရည်ရွယ်၍ ဓါတ်ပုံသင်တန်း တို့ကို ဖွင့်လှစ်ပြီးဖြစ်ပါသည်။\nယခုအခါ မျိုးဆက်သစ် ကလေးငယ်များ၏ ပညာရေး အထောက်အပံ့ ဖြစ်ရန် ပညာဒါန အခြေခံ အင်္ဂလိပ်စာသင်တန်းကို (20 . 3. 2010) တွင် စတင်ဖွင့်လှစ် မည် ဖြစ်ပါသည်။\nယင်းသို့ ဖွင့်လှစ်ရာတွင် ပညာအလှူ (အခြေခံ အင်္ဂလိပ်စာ သင်တန်း) သို့ လာရောက်တက် ရောက်ကြသော ကလေးငယ်များမှာ (၅)တန်းမှ (၉)တန်း အထိ ပညာသင်ကြား နေကြသော ကလေးငယ်များ ဖြစ်ပါသည်။\n(ပညာဒါန) အခြေခံ အင်္ဂလိပ်စာသင်တန်း ဖွင့်ရခြင်းရည်ရွယ်ချက်\n1. ချို.တဲ့ နွမ်းပါးသော မိသားစုမှ သားသမီးများအား အထောက်အကူဖြစ်ရန်။\n2. အင်္ဂလိပ်စာ အခြေခံအားနည်းသော ကလေးများအား မြှင့်တင်ပေးရန်။\n3. ခေတ်ကာလ နဲ့အညီ ပညာရေး အဆင့်အတန်း မြင့်မားရန်။\n4. အင်္ဂလိပ်စာ သင်ကြားခြင်းဖြင့် ကလေးများအား အရည်အသွေး တိုးတက် လာစေရန် ... ဖြစ်ပါသည် ။\nပညာဒါန ဖြစ်မြောက်ရန်အတွက် ၀ိုင်းဝန်းကူညီ ပံ့ပိုးပေးသူများမှာ ...\n(၁) ဦးကျော်သူ (ဥက္ကဌ )နာရေးကူညီမှုအသင်း(ရန်ကုန်)\n(၂) ဒေါ်သန်းမြင့်အောင် (အတွင်းရေးမှူး) နာရေးကူညီမှုအသင်း(ရန်ကုန်)\n(၄) ဦးစိုင်းရဲကျော်စွာမြင့် (ကော်မတီဝင်) နာရေးကူညီမှုအသင်း(ရန်ကုန်)\n(၅) ဒေါ်ဧရာမောင်မောင် (ကော်မတီဝင်) နာရေးကူညီမှုအသင်း(ရန်ကုန်) တို့..\nဆရာမ ဒေါ်ဧရာမောင်မောင်၊ ဆရာမဒေါ်သန်းသန်းစိုး နှင့် လူမှုရေး အဖွဲ့အစည်း များမှ ဆရာ၊ ဆရာမများက ပညာဒါနကုသိုလ်ဖြစ် လာရောက်သင်ကြား ပြသမည် ဖြစ်ပါသည်။\n၂၀၁၀ခုနှစ် မတ်လ (၁၇)ရက်နေ့ နံနက် (၉)နာရီတွင် ကလေးများအား အရည်အချင်းစစ်ပြီး ကလေးများအား အရည်အချင်းပေါ် မူလည်၍ Level ခွဲသင်ရန် စီစဉ်ခဲ့ပါသည်။ သင်တန်းချိန်မှာ အပတ်စဉ် (Sat, Sun) မနက် (၉)နာရီမှ (၁၁)နာရီအထိ သင်ကြားပေးပါမည်။၂၀၁၀ခုနှစ် မတ်လ(၂၀)ရက်နေ့မှမေလ(၃၀)ရက်နေ့အထိ သင်ကြားမည် ဖြစ်ပါသည်။


ငှက်ပျောသီးစားခြင်း၏ အကျိုးကျေးဇူးများ – ADS Myanmar Blog\nငှက်ပျောသီးကို နေ့စဉ်စားသုံးခြင်းသည် ကျန်းမာရေးကို ကောင်းမွန်စေရုံသာမက အသားအရေကိုလည်း လှပစေပါသည်။ ငှက်ပျောသီးစားသုံးခြင်းဖြင့် ရရှိနိုင်သော အကျိုးကျေးဇူးများကို ဖော်ပြပေးလိုက်ပါတယ်။\n၁။ ကိုယ်အလေးချိန် လျော့ကျစေတယ်။\nအဝလွန်နေသူများအတွက် ငှက်ပျောသီးဟာ အကောင်းဆုံးပိန်ဆေးပါ။ ငှက်ပျောသီးသည် အစားအစာများကို အစာအိမ်ထဲသို့ ကြာရှည်စေရန် ထိန်းသိမ်းထားလေ့ရှိပြီး ဗိုက်ပြည့်သည်ဟု ထင်မှတ်စေပါသည်။ ထို့ကြောင့် အဝလွန်သူများအတွက် ငှက်ပျောသီးတစ်လုံးကို နေ့လည်စာမစားခင်တွင် ပုံမှန်စားသုံးပေးခြင်းဖြင့် ကိုယ်အလေးချိန်ကို လျော့ကျစေပါတယ်။\nငှက်ပျောသီးတစ်လုံးတွင် အမျှင်ဓာတ် ၂.၅ဂရမ်ပါဝင်ပြီး တစ်ဝက်ခန့်မှာ အစာအိမ်မှာ မပျော်ဝင်နိုင်သောကြောင့် အူမကြီးမှတစ်ဆင့် အညစ်အကြေးများအဖြစ် သယ်ဆောင်ကာ ဝမ်းသွားစေပါတယ်။ ထို့ကြောင် ငှက်ပျောသီးစားသုံးခြင်းသည် ကျွန်တော်တို့နေ့စဉ်လိုအပ်သော အမျှင်ဓာတ် ၁ဝရာခိုင်နှုန်းကို ထောက်ပံ့ပေးနိုင်သောကြောင့် ကျန်းမာရေးကို လွန်စွာအထောက်အကူပြုစေတယ်လို့ ဆိုနိုင်ပါတယ်။\n၃။ နှလုံးလည်ပတ်မှုကို ကောင်းမွန်စေပါတယ်။\nငှက်ပျောသီးတွင် ပါဝင်သော ပိုတက်ဆီယမ်ဓာတ်သည် ခန္ဓာကိုယ်မှတစ်ဆင့် သွေးစီးကြောင်းထဲသို့ လှည့်ပတ်ပြီး ဆဲလ်အမြှေးပါးထဲရှိ ငွေ့ရည်များထဲတွင် ပျော်ဝင်စေပါတယ်။ ထို့ကြောင့် သွေးလှည့်ပတ်မှုစနစ်ကို ပိုမိုမြန်ဆန်စေပြီး နှလုံးအားကောင်းစေပါတယ်။\nငှက်ပျောသီးတွင် ပါဝင်သော ဗီတာမင်အေ (သက်စောင့်ဓာတ်) သည် မျက်လုံးအားကောင်းစေရန်အတွက် အဓိကကူညီပေးပါသည်။ ဗီတာမင်အေသည် မျက်စိအမြှေးပါးများကို ထောက်ပံ့ပေးပြီး အလင်းသည် မျက်ကြည်လွှာသို့ ဝင်ရောက်ရာတွင် အကောင်းဆုံးထောက်ပံ့ပေးပါတယ်။ ထို့ကြောင့် မျက်လုံးအားနည်းသူများအတွက်လည်း ငှက်ပျောသီးကို ပုံမှန်စားသုံးသင့်ပါတယ်။\n၅။ ကင်ဆာရောဂါကို ကာကွယ်တယ်။\nတစ်နှစ်လျင် ငှက်ပျောသီး၇၅ထက်ပိုစားသော အမျိုးသမီးများသည် ကျောက်ကပ်ကင်ဆာဖြစ်တန်စွမ်း ၄ဝရာခိုင်နှုန်း လျော့နည်းစေပါတယ်လို့ ဆွီဒင်နိုင်ငံရဲ့လေ့လာမှုတစ်ရပ်အရ သိရသည်။ တစ်ပတ်လျင် ငှက်ပျောသီး ၄လုံးမှ၆လုံး စားသုံးသူသည် ကျောက်ကပ်ကင်ဆာဖြစ်တန်စွမ်း ၅ဝရာခိုင်နှုန်းလျော့ကျစေပါတယ်လို့ ဆိုပါတယ်။\nကဲ . . . ကျန်းမာရေးလိုက်စားလိုသော Ads.com.mm ပရိသတ်ကြီးအတွက် ကျန်းမာရေးနှင့်အလှအပပစ္စည်းများကို https://www.ads.com.mm/health–beauty-my လင့်ခ်အတိုင်း ဝယ်ယူနိုင်ပါတယ်။\nငှကျပြောသီးကို နစေ့ဉျစားသုံးခွငျးသညျ ကနျြးမာရေးကို ကောငျးမှနျစရေုံသာမက အသားအရကေိုလညျး လှပစပေါသညျ။ ငှကျပြောသီးစားသုံးခွငျးဖွငျ့ ရရှိနိုငျသော အကြိုးကြေးဇူးမြားကို ဖျောပွပေးလိုကျပါတယျ။\n၁။ ကိုယျအလေးခြိနျ လြော့ကစြတေယျ။\nအဝလှနျနသေူမြားအတှကျ ငှကျပြောသီးဟာ အကောငျးဆုံးပိနျဆေးပါ။ ငှကျပြောသီးသညျ အစားအစာမြားကို အစာအိမျထဲသို့ ကွာရှညျစရေနျ ထိနျးသိမျးထားလရှေိ့ပွီး ဗိုကျပွညျ့သညျဟု ထငျမှတျစပေါသညျ။ ထို့ကွောငျ့ အဝလှနျသူမြားအတှကျ ငှကျပြောသီးတဈလုံးကို နလေ့ညျစာမစားခငျတှငျ ပုံမှနျစားသုံးပေးခွငျးဖွငျ့ ကိုယျအလေးခြိနျကို လြော့ကစြပေါတယျ။\nငှကျပြောသီးတဈလုံးတှငျ အမြှငျဓာတျ ၂.၅ဂရမျပါဝငျပွီး တဈဝကျခနျ့မှာ အစာအိမျမှာ မပြျောဝငျနိုငျသောကွောငျ့ အူမကွီးမှတဈဆငျ့ အညဈအကွေးမြားအဖွဈ သယျဆောငျကာ ဝမျးသှားစပေါတယျ။ ထို့ကွောငျ ငှကျပြောသီးစားသုံးခွငျးသညျ ကြှနျတျောတို့နစေ့ဉျလိုအပျသော အမြှငျဓာတျ ၁ဝရာခိုငျနှုနျးကို ထောကျပံ့ပေးနိုငျသောကွောငျ့ ကနျြးမာရေးကို လှနျစှာအထောကျအကူပွုစတေယျလို့ ဆိုနိုငျပါတယျ။\n၃။ နှလုံးလညျပတျမှုကို ကောငျးမှနျစပေါတယျ။\nငှကျပြောသီးတှငျ ပါဝငျသော ပိုတကျဆီယမျဓာတျသညျ ခန်ဓာကိုယျမှတဈဆငျ့ သှေးစီးကွောငျးထဲသို့ လှညျ့ပတျပွီး ဆဲလျအမွှေးပါးထဲရှိ ငှရေ့ညျမြားထဲတှငျ ပြျောဝငျစပေါတယျ။ ထို့ကွောငျ့ သှေးလှညျ့ပတျမှုစနဈကို ပိုမိုမွနျဆနျစပွေီး နှလုံးအားကောငျးစပေါတယျ။\nငှကျပြောသီးတှငျ ပါဝငျသော ဗီတာမငျအေ (သကျစောငျ့ဓာတျ) သညျ မကျြလုံးအားကောငျးစရေနျအတှကျ အဓိကကူညီပေးပါသညျ။ ဗီတာမငျအသေညျ မကျြစိအမွှေးပါးမြားကို ထောကျပံ့ပေးပွီး အလငျးသညျ မကျြကွညျလှာသို့ ဝငျရောကျရာတှငျ အကောငျးဆုံးထောကျပံ့ပေးပါတယျ။ ထို့ကွောငျ့ မကျြလုံးအားနညျးသူမြားအတှကျလညျး ငှကျပြောသီးကို ပုံမှနျစားသုံးသငျ့ပါတယျ။\n၅။ ကငျဆာရောဂါကို ကာကှယျတယျ။\nတဈနှဈလငျြ ငှကျပြောသီး၇၅ထကျပိုစားသော အမြိုးသမီးမြားသညျ ကြောကျကပျကငျဆာဖွဈတနျစှမျး ၄ဝရာခိုငျနှုနျး လြော့နညျးစပေါတယျလို့ ဆှီဒငျနိုငျငံရဲ့လလေ့ာမှုတဈရပျအရ သိရသညျ။ တဈပတျလငျြ ငှကျပြောသီး ၄လုံးမှ၆လုံး စားသုံးသူသညျ ကြောကျကပျကငျဆာဖွဈတနျစှမျး ၅ဝရာခိုငျနှုနျးလြော့ကစြပေါတယျလို့ ဆိုပါတယျ။\nကဲ . . . ကနျြးမာရေးလိုကျစားလိုသော Ads.com.mm ပရိသတျကွီးအတှကျ ကနျြးမာရေးနှငျ့အလှအပပစ်စညျးမြားကို https://www.ads.com.mm/health–beauty-my လငျ့ချအတိုငျး ဝယျယူနိုငျပါတယျ။\nAuthor kyawsoeaungadsPosted on June 11, 2016 June 10, 2016 Categories Ads.com.mmTags Knowledge\nPrevious Previous post: သစ်ကုလားအုတ်အကြောင်း သိကောင်းစရာ\nNext Next post: ”လစာ ဘယ်လောက်ရပြီလဲ”


လက်နဲ့ရေး ခြေနဲ့ဖျက် | ဌေးလွင်ဦး ~ Rohingya Blogger\nလူကောင်းတစ်ဦး ကောင်းမွန်စွာ ပြုလုပ်ထားတဲ့ အလုပ်တစ်ခုကို ဖျက်လိုဖျက်ဆီး လုပ်ပစ်တာမျိုးကို ဗမာ စကားမှာ “လက်နဲ့ရေးတာ ခြေနဲ့ဖျက်တယ်”လို့ ပြောဆိုတယ်။ ဒီလို အလုပ်မျိုးကို လုပ်ဆောင်သူများက လူရိုး လူကောင်းများ မဟုတ်ပါ။\nအခုတစ်လော အုတ်အော်သောင်းနင်း ဖြစ်နေတဲ့ “မြန်မာနိုင်ငံနဲ့ ရိုဟင်ဂျာအရေး”မှာ လူကြီးလူကောင်း ဆိုသူ များကိုယ်တိုင်က ဒီအမှုမျိုးကို အားရပါးရ ကျူးလွန်နေကြတာများ တွေ့ရပါတယ်။ ထိုင်းနယ်စပ် နယ်စပ်၊ တရုတ်နယ်စပ်က တော်လှန် ရေးအုပ်စု ထဲက ခေါင်းဆောင် တစ်ချို့ကလည်း ရိုဟင်ဂျာ မိမိဘာမှ မသိတဲ့ ရခိုင် ပြည်နယ်က လူမျိုးစု ပြသနာများမှာ အများကြိုက်လိုက်လျှော ဆင်ခြေမှားနဲ့ သံယောင် လိုက်ပြီး “ရိုဟင်ဂျာ” ဆိုတာ မရှိဘူး ဘာညာ ထပြောတာတွေလည်း ရှိသေးတယ်။ အဲ့ဒီ အထဲက ခေါင်းဆောင် ဆိုသူ တစ်ချို့ကို “ရခိုင် ပြည်နယ်မှာ လူမျိုး ဘယ်နှစ်မျိုးရှိသလဲ၊ လူမျိုးတစ်မျိုးစီက ဘယ်ဒေသတွေမှာ နေထိုင်သလဲ၊ သူတို့ရဲ့ ဓလေ့ စရိုက်က ဘာတွေလဲ၊”လို့ မေးလိုက်ရင်- တစ်စွန်းတစ်မှ မသိ၊ ပါးစပ်ဟနေပြီး-၊ ဘာဗဟုသုတမှ မရှိဘဲ ကုလားမုန်းစိတ်နဲ့ “ရိုဟင်ဂျာ မရှိဘူး” ဆိုတာလောက်ပဲ ကြက်တူရွေးလို အလွတ်ကျက်- တယောထိုးနေလေ့ ရှိတယ်။\nမွတ်စလင် ဆိုရင် တစ်ဘက်သတ် အမုန်းစိတ်နဲ့ အရာရာကို ဆုံးဖြတ်လေ့ရှိတယ်။ မွတ်စလင် ဖြစ်ဖြစ်၊ ဘာဖြစ် ဖြစ် “လူ” ဆိုတဲ အသိတရားလောက် ထားပြီး “လူ-လူချင်း ကိုယ်ချင်းစာ စိတ်နဲ့ တွေးကြည့်ဘို့ကို မေ့လျှော့ နေကြတယ်။” ဒီလောက် စိတ်ဓါတ်နဲ့ပဲ နောက်လိုက် နှစ်ယောက်တစ်ပိုင်းပေါ် ဗိုလ်ကျပြီး လူမျိုးစု ခေါင်းဆောင် ဘာညာ ထအော်နေတာ- လူရှက်ရမှန်းတောင် သိရဲ့လား- မသိဘူး။ လွှတ်တော် ဆိုတဲ့ အထဲမှာလည်း ကြည့်ပါ။ လူကြီးလူကောင်းလို့ ထင်နေတဲ့ ပုဂ္ဂိုလ်များက ဘာ ဗဟုသုတမှ မရှိ- ထင်ရာ လျှောက်အော်နေတယ်။ အတော်လည်း အထင်ကြီးဘို့ ကောင်းတဲ့ ဗဟုသုတများပါ။ ရွာထဲမှာ- “နွားမအုပ် ဂျိုကုပ်ကုပ် ဗိုလ်လုပ် နေရင်”ရင် သူ့နွားမတွေကြားထဲမှာ သူဟာ အရှက်မကွဲနိုင်ပေမယ့်၊ ဘာပြော ပြော ကမ္ဘာကသိ နေတဲ့ ခေတ်ကြီးမှာ မြန်မာခေါင်းဆောင်တွေ ပြောလေသမျှ “ဒီလောက် ဗဟုသုတ ရှိတဲ့ သူကများ လူထုကိုယ်စားလှယ် ဖြစ်နေရသလား၊ ဒီလို ဆိုရင် ဒီလူထုက ဒီထက် ပိုပြီး တုံးနေတာတာပေါ့၊” လို့ မြန်မာ တစ်ပြည်လုံးကိုပါ အရှက်ခွဲသလို ဖြစ်နေတော့တယ်။\nတကယ် သိနေတဲ့ လူတွေက ကမ္ဘာမှာ အများကြီးပါ။ မြန်မာကို မြန်မာစ ပြန်သင်ပေးမယ့် နိုင်ငံခြားသားများက ရေတွက်လို့ မကုန်နိုင်အောင် ရှိနေတယ်။ ဒီနေ့ ဗမာလို့ ခံယူနေသူထဲက ၉၉.၉၉၉၉ ရာနှုန်းက ကချင် အကြောင်း၊ ကချင် သမိုင်းကို လုံးဝ မသိ၊ ကရင်လို့ ခံယူနေသူထဲက ၉၉.၉၉၉၉ ရာနှုန်းက ချင်းအကြောင်း၊ ချင်းသမိုင်းကို လုံးဝ မသိ၊ မွန်လို့ ခံယူနေသူထဲ ၉၉.၉၉၉၉ ရခိုင်အကြောင်း ရခိုင်သမိုင်း ရခိုင်ဒေသ ဆိုတဲ့ သမိုင်းကြောင်းကို လုံးဝ မသိ-၊ တစ်ဦးနဲ့ တစ်ဦး မျက်မမြင် ဆင်စမ်းပြီး- ထင်ရာတွေ လျှောက်ပြောနေကြတာ များ- အဲ့ဒါတွေ အားလုံးကို သိနေတဲ့ ကမ္ဘာ့ ပညာရှင်တွေက မြန်မာနိုင်ငံသားတွေကို မူကြိုက ကလေးလေးတွေ လို ယူဆနေရတယ်။\nသာမန်လူထုက သူ့အလုပ်နဲ့သူ ဖြစ်နေလို့ တစ်ဦးအကြောင်း တစ်ဦး မသိတာ ဘာမှ အပြစ်မရှိပေမယ့်- မြန်မာ နိုင်ငံမှာ ရှိနေတဲ့ နိုင်ငံရေးသမားတွေ၊ သမိုင်းပညာရှင်တွေကတော့ သိကိုယ်သိရမယ့် ကိစ္စပါ။ မြန်မာနိုင်ငံက သမိုင်းပညာရှင်တွေ အနေနဲ့ မြန်မာနိုင်ငံမှာ ရှိတဲ့ လူမျိုးနွယ် တစ်ခုရဲ့ ဖြစ်တည်မှုကိုတောင် သိအောင် မလေ့လာ ရင်- သူတို့ကိုယ် သူတို့ ပညာရှင်လို့ ဘွဲ့ရအောင် ဘာတွေကိုများ လေ့လာနေပါသလဲ၊ စာတမ်းပြုစုနေပါသလဲ၊ နိုင်ငံတော်က ပေးစာကမ်းစာ လစာများကို အလကား လိမ်စားနေပါသလား- ဆိုတဲ့ မေးခွန်းတွေ တန်းစီပြီး ထွက်လာဦးမှာပါ။\nအလားတူပဲ နိုင်ငံတစ်ခုလုံးကို ဦးဆောင်မယ်၊ တိုးတက်အောင်လုပ်မယ်၊ အကျိုးပြုမယ် ဆိုတဲ့ ပုဂ္ဂိုလ်ကြီးများက လည်း မိမိနိုင်ငံမှာ တည်ရှိနေတဲ့ လူသားတွေ၊ လူမျိုးတွေ၊ ဓလေ့စရိုက်တွေကိုတောင် မသိဘဲ- ဒီနိုင်ငံတစ်ခုလုံး ကို ဘယ်လို ဦးဆောင်မှာလဲ။ မိမိအိမ်မှာ သားသမီး ဘယ်လောက်ရှိမှန်းမသိဘဲ ဒီမိသားစု အားလုံးကို အလုပ် အကျွေးပြုမယ်လို့ ကြုံးဝါးနေတာများ မိမိအိမ်တွင်းကတောင် ယုံကြည်လက်ခံနိုင်ပါ့မလား။ ဆိုတာလောက်ကို ဆင်ခြင်စေလိုတယ်။\nပိုဆိုးတာက ရိုးရိုး မသိတာထက်-၊ တမင် မသိဟန်ဆောင်တဲ့ ကိစ္စပါ။ သမိုင်းတစ်ခုကို မသိလို့ မသိဘူး ပြောတာ- သူ့မှာ သိအောင်လေ့လာဘို့ အခွင့်အရေးရှိနေပါတယ်။ သိနေလျှက်နဲ့ သမိုင်းကို ဖျောက်တာက သူ့ အတွက် လေ့လာမယ် လို့ ပြောဘို့ အချိန်နောက်ကျသွားပါပြီ။ “ကျွန်တော်တို့ သမိုင်းကို ဖျောက်မိတာ မှားပါတယ်၊” လို့ ၀န်ခံရမယ့် အချိန်ကိုသာ ရောက်လာပါတယ်။ လူကြီး လူကောင်း တစ်ဦး လုပ်နေပြီး- အမှားဝန်ခံရတဲ့ အဆင့်ကို ရောက်လာရရင် မသင့်တော်ပေမယ့်- ၀န်ခံရ မယ့် အချိန်ကို ရောက်လာနေပါပြီ။ အခု- အချိန်မှီစဉ်မှာ ၀န်ခံလိုရင် ၀န်ခံလို့ရအောင်--၊ ရခိုင်သမိုင်းဆရာ ရမ္မာဝတီ ရမ်းဗြဲမြို့ တောင်ကျောင်းဆရာတော် ဦးစန္ဒမာလာလင်္ကာရ ရေးသားတဲ့ ရခိုင်ရာဇ၀င်သစ်ကျမ်း ပထမ အုပ် စတုတ္ထတွဲ-က သမိုင်းတစ်ချက်ကို လက်ဆောင်ပေးလိုက်ပါမယ်။ “၁၂၃၄-၃၇၊- ခု၊ ငနှလုံးမင်း လက်ထက်၊ ကုလားနှင့် သက်တို့ ပူးပေါင်းဆိုးသွမ်းကြရာ- ငနှလုံးမင်းသည် ပြည်စိုးကြီး ဓမ္မဇေယျကို ရဲမက် ငါးသောင်းပေး၍ ကုလားပြည်သို့ ကုလားပြည်သို့ ချီတက် တိုက်ခိုက်စေသည်။ ထိုစစ်ပွဲ အောင်နိုင်ပြီးနောက် ငနှလုံးမင်း၏ အမိန့်အရ စစ်သူကြီး ဓမ္မဇေယျသည် ကုလား ထက်ဝက်ကို သုံ့ပန်း အဖြစ် ဖမ်းဆီး ခေါ်ဆောင်လာခဲ့သည်။-\nထိုအနက်- ဆင်စာ၊ မြင်းစာစုရန် သုံ့ပန်း ၁၀၀၀၀။ ဒိုင်းဝင်းကာ သုံ့ပန်း ၂၀၀၀။ သစ်ဝါးခုတ် သုံ့ပန်း ၁၀၀၀။ လယ်ယာလုပ် သုံ့ပန်း ၁၀၀၀၀။ ဟင်းသီးဟင်းရွက် စိုက်ပျိုး ဆက်သ သုံ့ပန်း ၂၀၀၀။ မိဘုရား၊ သားတော် သမီးတော်များ အလုပ်အကျွေးပြုရန် သုံ့ပန်း ၂၀၀၀။ ကမန်လေးသည်တော်များ အတွက် သုံ့ပန်း ၁၀၀၀။ ထမ်းစဉ်ထမ်း သုံ့ပန်း ၂၀၀။ တံငါလုပ်ငန်း သုံ့ပန်း ၁၀၀၀။ ရက်ကန်းလုပ်ငန်း သုံ့ပန်း ၁၀၀၀။ မိလ္လာလုပ်ငန်း (ရခိုင် အခေါ် ဟရီ) သုံ့ပန်း ၁၀၀၀။ လက်သမား သုံ့ပန်း ၅၀၀၊ ပန်းတိမ်း ပန်းဘဲ သုံးပန်း ၁၀၀၀။ (စုစုပေါင်း လူဦးရေ ၃၂၇၀၀) ကို ဖြစ်စေတယ်။\nဒီသမိုင်းချက်မှာကိုက- ကုလားနဲ့ သက် ပူးပေါင်းဆိုသွမ်းတယ် ဆိုတဲ့ စကားကို ကြည့်ရင်- အဲ့ဒီ လူမျိုးနှစ်မျိုးက နဂိုကတည်းက ရှိနေတယ်။ သူတို့က ဘုရင့်အာဏာကိုတော်လှန်ပုန်ကန်တယ် ဆိုတဲ့ စကား အနက်ကို ပေးတယ်။ ဒါကို ထားလိုက်ပါ။- အဲ့ဒီခေတ် အဲ့ဒီ အခါ (လွန်ခဲ့တဲ့ နှစ်ပေါင်း ၈၀၀ ကျော်က) မြောက်ဦးနိုင်ငံတော် မှာ လူဦးရေ ဘယ်လောက်ရှိမလဲ။ အဲ့ဒီ လူဦးရေထဲကို သုံ့ပန်း အဖြစ် ဖမ်းလာတဲ့ လူဦးရေ သုံးသောင်း နှစ် ထောင်ခုနစ်ရာက ဘယ်လို ၀င်ရောသွားသလဲ။ သုံ့ပန်းတွေက အကုန်လုံး ရခိုင်ဗုဒ္ဓဘာသာတွေ ဖြစ်ကုန် သလား၊ ဒါမှ မဟုတ် ရခိုင်ဗုဒ္ဓဘာသာတွေက သုံ့ပန်းတွေကို မျိုးမပွားရလေအောင် အကုန်သတ်ပစ်ခဲ့သလား၊ ဒါမှ မဟုတ် သုံ့ပန်းတွေကို သင်းကွပ်ပစ်ခဲ့သလား။- ပညာရှင် လွှတ်တော်အမတ်ကြီးများ စဉ်းစားစေလိုတယ်။ ရမ္မာဝတီ ဆရာတော် မှတ်တမ်းတင်ထားတဲ့ သမိုင်းကို ခြေနဲ့ဖျက်လို့ ရမယ်ထင်ရင်လည်း ဖျက်ကြပေါ့။ ဖျက်ရင်း ဖျက်ရင်း မြောက်ဦးနန်းတော်ထဲက အစ္စလာမ့် ၀တ်ကျောင်းတော် ဗလီကို ဖျက်ခဲ့တာတောင် ကမ္ဘာမှာ ပေါ်လာ နေပြီ။ အဲ့ဒီ ဗလီကလည်း နန်းတော်ထဲမှာ မွတ်စလင်တွေ မရှိဘဲ- မြောက်ဦးဘုရင်တွေက အပျင်းပြေ ဆောက် ထားတာလို့ ထင်နေရင်တော့--၊ အဲ့ဒီလောက် အသိဗဟုသုတ ကင်းမဲ့တဲ့ခေါင်းဆောင်တွေနဲ့ သူတို့ရဲ့ ဦးဆောင်မှု မှာ သာယာယဇ်မူးနေတဲ့ လူသားတွေရဲ့ ဇာတ်က မကြာမှီ နိဂုံးချုပ်သွားရမှာပါ။ လူမျိုးတစ်မျိုးကို မြှင့်တင်တာ အသိပညာ ဖြစ်သလို၊ လူမျိုးတစ်မျိုးကို တိမ်မြုပ်ပျောက်ကွယ်သွားစေတာလည်း အသိပညာ ဖြစ်တယ် ဆိုတဲ့ အချက်ကို မြန်မာနိုင်ငံသားများ သတိထားမိနိုင်ကြပါစေ။\nAnonymous23 July 2012 23:59All Buddhists & Muslims in Arakan, Burmese government is trying to weaken the state. So that they can manipulate entire Arakan. Don't forget history. Burmese invaded Arakan & made it part of Burma. Now both Rakhine & Bamar are trying to minimize MuslimS people. Later Bamar will becomes against Rakhine. In history Burmese occupied many part of so called Burma, some part of Thailand & even some part of so called Bangladesh. Now they are telling Muslims are outsider. Very nonsense.ReplyDeletezaw24 July 2012 03:27do you think so called rohingyas can integrate and evolve as modern humsn by 1. reduce birth rate as according to their capacity to ensure each and every children will be sent to govern school .2. marry only 1 wife 3.allow girls to go school and work 4. learn myanmar or burmese language 5. mix with local instead of isolating themselves.....According to NGOS n gov negotiators these are the real issues for so calledrohingya bangalis to address up and make commitment if they really want to stay peacefully in myanmar. they must discard their current plan to produce as many children as possible to be majority....they need to follow local standard in population control and need to emphasize more on quality of life rather than quantities to scare other races in rakhineReplyDeleteအောင်ဇော်24 July 2012 10:05မြန်မာပြည်သူအများမှာ ဘာသာမတူတဲ့အရေးကိစပေါ်လာရင် မျက်စိမှိတ်ပြီးတော့ ကိုယ်နဲ့ဘာသာတူတဲ့ဘက်ကို လိုက်ပြောတတ်ပါတယ်။ReplyDeletezubair29 July 2012 07:22ko htay lwin , you forget me ,so no problem i always remember u brother .myself mohamed zubair, Maesot, thailand.pls contact me . phone-081-6887132/ 085-0504568ReplyDeleteAdd commentLoad more...


လိင်တူ လက်ထပ်ထိမ်းမြားလိုက်တဲ့ Jackie Chan ရဲ့ သမီး Etta Ng - The Lifestyle Myanmar\nHome Entertainment လိင်တူ လက်ထပ်ထိမ်းမြားလိုက်တဲ့ Jackie Chan ရဲ့ သမီး Etta Ng\nလိင်တူ လက်ထပ်ထိမ်းမြားလိုက်တဲ့ Jackie Chan ရဲ့ သမီး Etta Ng\nကမ္ဘာကျော်ဟောင်ကောင်မင်းသားကြီး Jackie Chan ရဲ့သမီး အသက်(၁၉)နှစ်အရွယ် Etta Ng တစ်ယောက် လိင်တူ လက်ထပ် လိုက်ပါတယ်။ Etta Ng ကတော့ ဒီအကြောင်းကို Instagram မှာ နိုဝင်ဘာ (၂၆)ရက်နေ့က အသိပေးလိုက်တာပါ။\nလက်ထပ် စာချုပ် ကို ကိုင်ဆောင်ထားတဲ့ စုံတွဲ ပုံကို တင်ပြီး သူတို့ချစ်သူနှစ်ဦးရဲ့ မင်္ဂလာသ တင်းကို အသိပေး လိုက်တာပါ။Etta Ng ကတော့ ဂျက်ကီချမ်းနဲ့ သူ့ရဲ့ တိတ်တိတ်ပုန်းဇနီးဟောင်း အလှမယ် Elaine Ng တို့ရဲ့ သမီးပါ။\nပုံထဲမှာတော့ နှစ်ယောက်သားလက်ထပ်စာချုပ်ကို ကိုင်ပြီး နမ်းနေကြတာကို တွေ့ရမှာပါ။မီဒီယာတွေရဲ့ ပြောပြချက် အရ သူတို့နှစ်ဦးဟာ ကနေဒါမှာ လက်ထပ်မှတ်ပုံတင်ခဲ့ကြတာပါ။ပုံရဲ့ Caption မှာတော့ “United by love & law. On our wedding day~” ဆိုပြီး ရေးထားပါတယ်။\nCaption အပြည့်အစုံမှာတော့ သူတို့နှစ်ယောက်ဟာ ချစ်ခြင်းမေတ္တာနဲ့ကြီးပြင်းမလာခဲ့ကြရတဲ့ သူတွေဆိုပြီး ရေးထားပါတယ်။ Etta ကတော့ မိသားစုတွေရှိတဲ့ အိမ်တ စ် လုံးကို ကိုယ်တိုင်ရွေးချယ်နိုင်ကြောင်း၊ဘယ်တော့မှတစ်ယောက်တည်း အထီးမကျန်တော့ဘူး၊အချစ်ဆိုတာက မိသား စု ဆိုတဲ့အရာထက်ပိုပြီး ခိုင်မာတယ်လို့ ပြောထားပါတယ်။\nပြီးခဲ့တဲ့နှစ်အောက်တိုဘာတုန်းက Etta နဲ့ သူမရဲ့ ချစ်သူ Andi Autumn တို့ရဲ့ ပုံတွေ ထွက်ပေါ် လာခဲ့ပါတယ်။ Andi Autumn ကတော့ သူမထက် (၁၂)နှစ်လောက်ကြီးပါတယ်။Autumn ကတော့ အသက် (၃၁)နှစ်ဖြစ်ပြီး ကနေဒါ ဆိုရှယ်မီဒီယာ Star တစ်ယောက်ပါ။\nသူတို့စုံတွဲဟာ ကနေဒါမှာ မေလတုန်းက multimedia ကုမ္ပဏီ တစ်ခု ထူထောင်ခဲ့ပါတယ်။ပြီးခဲ့တဲ့ဧပြီလတုန်းက YouTube video တစ်ခုမှာ လိင်တူချစ်မြတ်နိုးမှုကို ဆန့်ကျင်တဲ့ မိဘ တွေကြောင့် သူတို့နှစ်ယောက်ဟာ အိမ်ယာမဲ့ဖြစ်နေပြီဆိုပြီး ပြောခဲ့ဖူးပါတယ်။\nကမ်ဘာကြျောဟောငျကောငျမငျးသားကွီး Jackie Chan ရဲ့သမီး အသကျ(၁၉)နှဈအရှယျ Etta Ng တဈယောကျ လိငျတူ လကျထပျ လိုကျပါတယျ။ Etta Ng ကတော့ ဒီအကွောငျးကို Instagram မှာ နိုဝငျဘာ (၂၆)ရကျနကေ့ အသိပေးလိုကျတာပါ။\nလကျထပျ စာခြုပျ ကို ကိုငျဆောငျထားတဲ့ စုံတှဲ ပုံကို တငျပွီး သူတို့ခဈြသူနှဈဦးရဲ့ မင်ျဂလာသ တငျးကို အသိပေး လိုကျတာပါ။Etta Ng ကတော့ ဂကျြကီခမျြးနဲ့ သူ့ရဲ့ တိတျတိတျပုနျးဇနီးဟောငျး အလှမယျ Elaine Ng တို့ရဲ့ သမီးပါ။\nပုံထဲမှာတော့ နှဈယောကျသားလကျထပျစာခြုပျကို ကိုငျပွီး နမျးနကွေတာကို တှရေ့မှာပါ။မီဒီယာတှရေဲ့ ပွောပွခကျြ အရ သူတို့နှဈဦးဟာ ကနဒေါမှာ လကျထပျမှတျပုံတငျခဲ့ကွတာပါ။ပုံရဲ့ Caption မှာတော့ “United by love & law. On our wedding day~” ဆိုပွီး ရေးထားပါတယျ။\nCaption အပွညျ့အစုံမှာတော့ သူတို့နှဈယောကျဟာ ခဈြခွငျးမတ်ေတာနဲ့ကွီးပွငျးမလာခဲ့ကွရတဲ့ သူတှဆေိုပွီး ရေးထားပါတယျ။ Etta ကတော့ မိသားစုတှရှေိတဲ့ အိမျတ ဈ လုံးကို ကိုယျတိုငျရှေးခယျြနိုငျကွောငျး၊ဘယျတော့မှတဈယောကျတညျး အထီးမကနျြတော့ဘူး၊အခဈြဆိုတာက မိသား စု ဆိုတဲ့အရာထကျပိုပွီး ခိုငျမာတယျလို့ ပွောထားပါတယျ။\nပွီးခဲ့တဲ့နှဈအောကျတိုဘာတုနျးက Etta နဲ့ သူမရဲ့ ခဈြသူ Andi Autumn တို့ရဲ့ ပုံတှေ ထှကျပျေါ လာခဲ့ပါတယျ။ Andi Autumn ကတော့ သူမထကျ (၁၂)နှဈလောကျကွီးပါတယျ။Autumn ကတော့ အသကျ (၃၁)နှဈဖွဈပွီး ကနဒေါ ဆိုရှယျမီဒီယာ Star တဈယောကျပါ။\nသူတို့စုံတှဲဟာ ကနဒေါမှာ မလေတုနျးက multimedia ကုမ်ပဏီ တဈခု ထူထောငျခဲ့ပါတယျ။ပွီးခဲ့တဲ့ဧပွီလတုနျးက YouTube video တဈခုမှာ လိငျတူခဈြမွတျနိုးမှုကို ဆနျ့ကငျြတဲ့ မိဘ တှကွေောငျ့ သူတို့နှဈယောကျဟာ အိမျယာမဲ့ဖွဈနပွေီဆိုပွီး ပွောခဲ့ဖူးပါတယျ။\nJackie Chan ရဲ့ သမီး Etta Ng\nPrevious articleပြည် ရွှေဆံတော်တွင် ရဲမေကို ပါးရိုက်သည့် ရဲဝန်ထမ်း မိသားစုဝင်များ ပြန်တောင်းပန်ရ\nNext articleတောင်/ မြောက် – ကိုရီးယားနှစ်နိုင်ငံရဲ့ ကွာဟချက်တွေကို နှိုင်းယှဉ်ထားတဲ့ ပုံရိပ်များ